SUPERLIGA: Ne želimo više zahteva za odlaganje utakmica | Najnovije vesti - Srbija danas\n23.09.2021. • 17:25 Srbija Danas\nAleksandar Pivić objasnio sve o odlaganju mečeva.\nDirektor takmičenja Superlige Srbije Aleksandar Pivić oglasio se zbog najnovijih dešavanja povodom odlaganja nekih utakmica, pošto je to proizvelo niz reakcija, pre svega iz redova Partizana jer je odložena utakmica Crvene zvezde protiv Voždovca.\nPITALI GA O OTKAZU: Savo SPOMENUO Partizan, uporedio ga sa OVIM klubom!\n- Tražim od klubova da povedu računa i da koriste svoje igračke kadrove maksimalno, da ne pribegavaju zahtevima za odlaganje, jer podsećam da svi klubovi imaju mogućnost da na A listu licenciraju 30 igrača, dok na dodatnoj B listi, predviđenoj za licenciranje mladih igrača ne postoji ograničenje u broju - rekao je Pivić. I ranijih sezona se dešavalo da se pojedini mečevi odlože zbog iznenadne bolesti igrača, ali ovakav slučaj nije zabeležen ni u proteklih godinu dana u vreme najveće aktivnosti virusa Covid19. U cilju zaštite takmičenja, UEFA je donela posebne odluke po pitanju odlaganja utakmica u situaciji kada su igrači nekog tima inficirani COVID19 virusnom infekcijom koje su takođe implementirane i u domaće propise. Ovakva odluka govori u prilog činjenici koliko je važno očuvati takmičenja i da je to jedna od osnovnih težnji u svim evropskim ligama.\nPivić je objasnio na koji tačno način ide procedura kada je u pitanju odlaganje utakmica, kao i koliko je igrača bolesno u svakom od klubova koji su tražili i dobili odlaganje mečeva.\n- Procedura za odlaganje utakmica u slučaju iznenadne bolesti igrača predviđena je članom 15. Propozicija za takmičenje u Superligi Srbije, po kojoj je klub dužan da uz pisani zahtev podnese i kompletnu medicinsku dokumentaciju izdatu od strane relevantne državne medicinske ustanove za minimum sedam standardnih igrača, kako bi Medicinska komisija FŠ mogla da odlučuje po podnetom zahtevu - istakao je Pivić. - U konkretnom slučaju u 10. kolu odlaganje po istom osnovu zatražila su tri kluba, FK Radnik zbog bolesti 7 igrača, FK Radnički zbog bolesti 12 igrača i FK Crvena Zvezda zbog bolesti 10 igrača. Medicinska komisija FSS je u sva tri konkretna slučaja procenila da su uslovi po pitanju dostavljenih medicinskih izveštaja ispunjeni, na osnovu čega je donela odluku o odlaganju utakmica ovih klubova. Moram naglasiti da je do sada, zbog zahteva klubova koji su reprezentovali naš klupski fudbal u UEFA takmičenjima, odloženo četiri utakmice naše lige, kako bi uspeli da ostvare što bolji rezultat u UEFA takmičenjima i da su svi ostali klubovi bili solidarni u takvim odlukama.\nKako kaže Pivić, najnovija dešavanja po pitanju odlaganja utakmica zbog iznenadne bolesti igrača, u velikoj meri pravi problem po pitanju kalendara takmičenja i dovodi u situaciju da kvarimo sjajnu takmičarsku sezonu, koja do sada nije imala nikakvih loših konotacija.\n- Smatram da svi naši klubovi moraju imati za cilj zaštitu integriteta takmičenja i ne želim da sumnjam u njihove zvanične zahteve i izveštaje dostavljene Medicinskoj komisiji. Međutim, priroda situacije je takva da svi uključeni učesnici u takmičenju i tela odgovorna za sprovođenje takmičenja, moraju svoju aktivnost podrediti opštem interesu, a to je svakako integritet. Želim da naglasim da smo zatražili od FSS sastanak sa Medicinskom komisijom kako bi se dodatno utvrdile jasne procedure kontrole igrača i medicinskih izveštaja nadležnih ustanova za sve buduće zahteve klubova, kako bi se otklonile sve eventualne sumnje i insinuacije kod postupanja po ovim zahtevima. Pozivamo sve klubove i učesnike takmičenja na poštovanje ferpleja i međusobnog sportskog odnosa - zaključio je Pivić.\nSuperliga Srbije FK Partizan FK Crvena zvezda Aleksandar Pivić


Vesti online / Vesti / Ex YU / Indeks: Da li je ovo kraj vladavine Mila Đukanovića?\nOn je, podseća se dalje, u "jogurt revoluciji" s Momirom Bulatovićem preuzeo vlast u tadašnjoj najmanjoj jugoslovenskoj republici i usmerio se na usko savezništvo sa Slobodanom Miloševićem i Srbijom, kojom je Milošević tada vladao.\nAli, u drugoj polovini devedesetih Đukanović, koji je bio na poziciji premijera, počinje da se udaljava od Miloševića i Bulatovića i pobeđuje na nizu izbora za poziciju predsednika ili premijera i Crnu Goru okreće prema Zapadu.\nCrna Gora je danas članica NATO-a i od zemalja Zapadnog Balkana verovatno najbliža ulasku u EU. Ali čini se da se i tri decenije Đukanovićeve vladavine i vladavine njegove stranke Demokratske partije socijalista bliže kraju.\nNaime, Đukanović, koji je za predsednika izabran opet 2018, već godinama je optuživan za šverc, korupciju i razne druge nezakonite radnje, a nedavno je u javnost isplivao i snimak koji bi višedecenijskog vladara Crne Gore mogao dokrajčiti.\nCrnu Goru trenutno potresa afera Atlas, u koju su upetljani Đukanović i verovatno najbogatiji crnogorski tajkun Duško Knežević, nekadašnji Đukanovićev saveznik, a danas žestoki protivnik.\nKnežević je iz Londona objavio niz dokumenata protiv Đukanovića kojem je, kako tvrdi, pokrivao dugove na karticama, plaćao odmor u Dubaiju i jamčio za njegove kredite.\nOdmetnuti Knežević je objavio i snimak na kom bivši gradonačelnik Podgorice, a sada službenik Predsedništva Crne Gore Slavoljub Stijepović, od Kneževića uzima kovertu sa 97.000 evra uoči lokalnih i parlamentarnih izbora 2016.\nSve to se događa u širem kontekstu velikih protesta protiv Đukanovićeve vlasti, pa se čini da je Crnogorcima konačno prekipelo kada je reč o "muljažama" njihovog višedecenijskog lidera, piše Index.


Terms and Conditions for use of Canon Logos - Canon Press Centre - Canon Montenegro\nCanon medijski centar\nKontakt-informacije odeljenja za odnose sa javnošću\nUslovi i odredbe za korišćenje Canon logotipa\nPročitajte ovaj dokument pre pristupanja Canon logotipu, bilo kojim logotipima proizvoda ili logotipima dostupnim za preuzimanje na ovoj veb stranici („Canon logotipi“). Pristupanjem Canon logotipima prihvatate da budete obavezani sledećim uslovima i odredbama. Kompanija Canon može povremeno da ažurira te uslove i odredbe postavljanjem ažuriranih uslova i odredbi bez prethodnog obaveštenja.\nOvo su uslovi i odredbe između vas i kompanije Canon Europa N.V. sa sedištem na adresi 59-61 Bovenkerkerweg, 1185XB Amstelveen u Holandiji („Canon“), u vezi sa korišćenjem Canon logotipa dostupnih za preuzimanje na ovoj veb stranici.\nKompanija Canon vas (pojedinca ili kompaniju) ovlašćuje da kao novinar, medijska kuća ili pripadnik sedme sile preuzimate ili koristite bilo koji od Canon logotipa u Evropi, na Bliskom istoku i u Africi, kao i na Internetu, isključivo za novinarske potrebe, što obuhvata sledeće medije:\na) štampani mediji (obuhvata korice časopisa);\nc) veb mediji;\nU granicama opsega dozvoljene upotrebe nije dozvoljeno menjanje Canon logotipa ni na koji način. Canon logotipi uvek moraju da se prikazuju konzistentno i u skladu sa navedenim smernicama.\nCanon logotipi ne smeju da se koriste ni u kakve komercijalne svrhe, što, bez ograničenja, obuhvata prodajne promocije, materijale na mestu prodaje, postere, reklamne panoe ili druge prodajne svrhe.\nCanon logotipi ne smeju da se koriste na način koji umanjuje njihovu vrednost, dovodi kompaniju Canon ili njene podružnice na loš glas ili izaziva zabunu u vezi sa odnosom između vas, kompanije Canon i/ili Canon grupe kompanija. Ako kompanija Canon prema sopstvenom nahođenju utvrdi da se bilo koji Canon logotip koristi na takav način, odmah ćete na zahtev prekinuti korišćenje Canon logotipa na taj način.\nPotvrđujete i slažete se da ne polažete nikakva prava, prava vlasništva niti interes na Canon logotipe osim onih koje vam ovi uslovi i odredbe izričito daju, kao i da su sva takva prava, prava vlasništva ili svojina za Canon logotipe vlasništvo kompanije Canon i/ili Canon grupe kompanija. Dodatno potvrđujete i slažete se da se ništa u uslovima i odredbama ne može protumačiti kao dodeljivanje ili davanje bilo kakvih prava, prava vlasništva ili interesa u vezi sa Canon logotipima ili bilo kojim autorskim pravom, zaštićenim žigom ili industrijskim dizajnom kompanije Canon ili Canon grupe kompanija, osim ograničenih prava koja vam daju ovi uslovi i odredbe. Kompanija Canon i sve kompanije iz Canon grupe i njihovi službenici, direktori, zaposleni, deoničari ili agenti, odriču se u maksimalnoj meri koju dozvoljava zakon svake odgovornosti za sve vrste gubitaka ili štete po vas ili treću stranu (što, bez ograničenja, uključuje sve direktne, indirektne, kaznene ili posledične gubitke ili štetu, kao i sve gubitke prihoda, profita, klijenata, podataka, ugovora, upotrebe novčanih sredstava ili gubitke/štetu) nastale kao posledica ili u vezi sa preuzimanjem i/ili korišćenjem, nemogućnošću preuzimanja i/ili korišćenja ili rezultatima preuzimanja i/ili korišćenja Canon logotipa. Ovo nema uticaja na vaša ustavna prava, kao ni na bilo kakvu odgovornost, štetu ili obeštećenje koje nije moguće isključiti prema primenljivom zakonu.\nKompanija Canon zadržava pravo da od vas traži da odmah prekinete sa korišćenjem Canon logotipa ako prekršite bilo koji od uslova i odredbi ili iz bilo kog drugog razloga. Po prijemu takvog zahteva odmah ćete prekinuti sa korišćenjem Canon logotipa i uništićete sve neobjavljene kopije Canon logotipa.\nNa sastav, važenje i učinak ovih uslova i odredbi primenjuje se holandski zakon, a kompanija Canon i vi se slažete da se podvrgnete neekskluzivnoj nadležnosti sudova u Amsterdamu.\nNemogućnost kompanije Canon da upotrebi ili primeni bilo koje pravo ili odredbu iz ovih uslova i odredbi neće predstavljati odricanje od tog prava ili odredbe, odnosno ni na koji način neće uticati na njeno pravo da je kasnije upotrebi ili primeni.\nU slučaju da nadležni sud utvrdi da je bilo koja odredba iz ovih uslova i odredbi nevažeća, strane se slažu da to neće uticati na važenje niti na mogućnost primene bilo kojih drugih uslova ili prava koja će nastaviti u potpunosti da važe, osim bilo koje takve nevažeće ili neprimenljive odredbe ili njenog dela.\nU slučaju da imate bilo kakva pitanja, obratite se lokalnom odeljenju kompanije Canon za odnose sa javnošću.


U Avganistanu duže od Sovjetskog Saveza\nAmerički vojnik sa avganistanskim dečacima u pokrajini Panžavi, 22. novembra 2010.\nDanas se navršava 9 godina i 50 dana otkako su američke vojne snage započele borbe u Avganistanu – što je tačno onoliko koliko su snage bivšeg Sovjetskog Saveza provele u toj zemlji pre povlačenja 1989.\nSjedinjene Države planiraju da produže svoje prisustvo u Avganistanu još najmanje 4 godine, sa ciljem da se akcija okonča 2014. godine.\nNapredak koji je postignut od kada su Sjedinjene Države poslale dodatnih 30 hiljada vojnika u Avganistan ranije ove godine, se u izveštaju Pentagona izdatom pre nekoliko dana, opisuje kao slab. U studiji se takođe navodi da su postignuti rezultati u jačanju bezbednosne situacije u ključnim delovima Avganistana, ali da Taliban nije tako lako savladiv neprijatelj.\nU polugodišnjem izveštaju, Pentagon još priznaje da se planovi da se uspostavi funkcionalna avganistanska vlada i ojača ekonomski razvoj, odvijaju sporije zbog slabog bezbednosnog napretka. Ipak, komandant američkih snaga u Avganistanu, general Dejvid Petreus, izjavio je početkom nedelje da bezbednosne snage u toj zemlji počinju da pokazuju znake sposobnosti da potpuno preuzmu kontrolu u zemlji do 2014, ističući međutim da do tog momenta ima još dosta posla.


25.02.2021 14:51 Autor: Raport.ba\nMilorad Dodik, predsjedavajući Predsjedništva BiH, kazao je danas da će BiH tužiti COVAX ako probije rok isporuke vakcina za koronavirus.\nOn je to kazao nakon sastanka s entitetskim premijerima Fadilom Novalićem i Radovanom Viškovićem te predsjedavajućim Vijeća ministara BiH Zoranom Tegeltijom.\nDodik je podsjetio da COVAX-u plaćeno i da se očekuje 1,2 miliona doza.\n“BiH zahtijeva da COVAX počne isporučivati što je prije. Ako se probije rok BiH će tužiti program”, rekao je Dodik.\nRekao da je današnji sastanak bio veoma uspješan te da je dogovoreno da se pokušaju na sve načine nabaviti vakcine.\n“Pregovarat će se sa svim proizvođačima, a danas je postignuta saglasnost da se vakcine nabave što prije”, rekao je Dodik.\nOn je kazao da će u RS tokom vikenda stići 20.000 ruskih vakcina.\nUpitan zašto BiH kao država ne može nabaviti vakcine pa da se raspodjeljuju, a ne entitetu posebno, Dodik kaže:\n“Pustite taj idealizam. RS je potpisala ugovor s ruskim dobavljačima. Platiš 6 miliona i dobiješ vakcine”, naveo je Dodik\n“Predstavnici iz FBiH su to prihvatili i ostalo je još da se pošalje zahtjev”.\nTagovi: COVAX Milorad Dodik Predjedništvo BiH vakcina za koronavirus\nU Moskvi poklanjaju automobile onima koji se vakcinišu


Radnički i Kordun idu na Zlatibor - www.025.rs\nwww.025.rs / SOMBOR / SPORT / Radnički i Kordun idu na Zlatibor\nRadnički i Kordun idu na Zlatibor\nProteklog vikenda na terenu Sportskog centra „Oranž“ odigrane su utakmice 15. kola turnira u malom fudbalu SOS Lige budućih šampiona. I u subotu i u nedelju viđeno je mnogo uzbudljivih utakmica, ali najuzbudljiviji meč je bio svakako finalni susret u generaciji fudbalera rođenih 2003. godine, koji su odigrali ekipe „Radničkog“ iz Sombora i „Korduna“ iz Kljajićeva.\nPrvo mesto osvojila je ekipa „Radničkog“ rezultatom 3 : 2, poluvreme 1 : 1. „Crveno beli“ su tri puta dolazili do prednosti. Dva puta je „Kordun“ uspeo da poravna rezultat, ali treći put nije.\nStrelci za „Radnički“ su bili Drvar, Dmitrović i Vidaković, a za „Kordun“ Erdelj i Hrstić.\nOdlukom organizatora takmičenja je odlučeno da jedino iz ove grupe na završni turnir odu dve ekipe, tako da će i „Kordun“ uz „Radnički“ biti predstavnik našeg okruga na takmičenju na Zlatiboru.\nZa „Radnički“ su nastupali\nTreće mesto osvojila je ekipa „Radnički beli“ takođe iz Sombora.\n4. FK Žak Junior Sombor ,\n5.FK “Radnički 1905” Bajmok i\n6.FK “Spektar” Sombor\nTurnir se nastavlja sledeće nedelje kada će se ponovo saznati koje će ekipe izboriti plasman na završno takmičenje.\nIzvor: RTV Sreće\nTags: fudbal, liga malih šampiona, SOS liga\nIzložba radova članova Klaster turizma Apatin


ČOVEK KOJI PRAVI RAZLIKU - Videostroj\nU saradnji sa RTS, ovaj dokumentarni serijal bavi se velikanima srpske košarke koji imaju svetske karijere: Nikoli Jokiću, Bobanu Marjanoviću, Mišku Ražnatoviću i Dudi Ivkoviću.\n„Šesti igrač“ je priča o Mišku Ražnatoviću, advokatu i košarkaškom agentu, čoveku koji svojim detaljnim poznavanjem sportskog prava brine o igračima i utiče na njihov razvoj, vodeći ih do najvećih uspeha.\n„Džoker“ predstavlja košarkaša Nikolu Jokića i njegov put od punačkog dečaka iz Sombora do zvezde Denver Nagetsa i NBA lige.\n„Bobi ide u Holivud“ govori o još jednom izuzetnom košarkaškom talentu iz Srbije – Bobanu Marjanoviću, igraču Dalasa i miljeniku NBA lige, ali i velikih Holivudskih produkcija.\n„Maestro Ivković“ je osvrt na impresivnu trenersku karijeru Dude Ivkovića, doajena jugoslovenske/srpske košarkaške škole, čiju je efikasnost potvrđivao u najvećim košarkaškim klubovima.\nU realizaciji serijala dominantan pristup predstavljanja svih ovako značajnih ličnosti je bila želja da ih javnost upozna onakvima kakvi oni jesu. U tom smislu, svi sagovornici su bili pozvani da osvetle po neki segment važan za kompletnu sliku o našim akterima, ne samo njihovoj genijalnosti u svetu sporta.\nTakođe, otvoreno i iskreno, o svojoj karijeri i sebi u raznim fazama govore i oni sami.Zahvaljujući ovom pristupu, dobija se šira slika o ovom sportu i jakoj povezanosti igrača, trenera, i agenta, ali i brojnih drugih učesnika na putu do najvećih sportskih rezultata.


Koliko Nišlije duguju za komunalije: može reprogram i na rate - juGmedia\nStanovnici Niša koji imaju dugove za komunalne usluge od juče mogu sa javno komunalnim preduzećem „Objedinjena naplata“ da sklope ugovor za reprogram dugova ili o njihovoj otplati u celosti uz otpis kamate.\nDugovanja stanovnika Niša za komunalije – troškove grejanja, vode, odvoz smeća i održavanja stambenih objekata iznose 1,6 milijardi dinara. Najveći deo ovog duga, i to 781 milion dinara predstavljaju dugovi za grejanje\nPrema rečima direktorke tog preduzeća Jelene Stojanović interesovanje Nišlija za olakšice pri isplati zaostalih računa je veliko i već prvog dana ugovore je sklopilo stotinak građana.\n„Oko 60 građana sklopilo je ugovor o otplati celog duga odjednom uz otpis kamate, a četrdesetak Nišlija ugovorilo je otplatu dugova na 60 mesečnih rata„, izjavila je Stojanović.\nOna je podsetila da se reprogram dugova i otplata dugova uz otpis kamate odvija po preporuci Gradskog veća, a uz saglasnost rukovodstva Gradske toplane, Naiusa, Nišstana i Medijane.\n„Komunalna preduzeća su prihvatila preporuku Veća, ali uz korekciju da se rerogram ne dozvoli onim korisnicima koji su ga zloupotrebaljvali“, kazala je Stojanović.\nOna je izjavila da se reprogram omogućava svim korisnicima socijalne pomoći, ali ne i ostalim gradjanima koji nisu ispoštovali ranije zaključene ugovore o otplati dugova na rate.\n„Objedinjena naplata“ prethodnih godina sklopila je više od 8.600 ugovora o plaćanju komunalnih računa na rate i blizu 6.700 ugovora o otplati duga u celosti uz otpis kamate.\nBUJANOVAC – Šef Delegacije Evropske unije u Republici Srbiji Majkl Devenport danas je sa predsednikom Koordinacionog tela, Zoranom Stankovićem i predsednikom…\njovan na Cvetanović: Kada direktorka Muzeja ode u zasluženu penziju Nebojša Dimitrijević će biti direktor


Idealno rešenje podela Gazivode, predlažu Amerikanci – Novi svet\nIdealno rešenje podela Gazivode, predlažu Amerikanci\n24. juna 2021. 25. juna 2021. Novi SvetLeave a Comment on Idealno rešenje podela Gazivode, predlažu Amerikanci\nUgovor o reci Kolumbiji, kao modelu za upravljanje jezerom Gazivode na Kosovu i Metohiji, predložili su američki stručnjaci vladama Beograda i Prištine.\nTaj model ratifikovan je 1964. godine, posle dve decenije pregovora, između Amerike i Kanade.\nSeverna Amerika tako je uredila situaciju sa vodosnabvevanjem, energetskim agencijama i kontrolom prilikom poplava.\nUgovor o reci Kolumbiji je doveo do izgradnje tri brane za skladištenje u Britanskoj Kolumbiji i jedne brane u američkoj državi Montana.\nIako od brana veliku korist imaju obe strane, dogoročno gledano, postoji zabrinutost za socijalni i ekonomski uticaj na lokalne zajednice, kao i uticaji na životnu sredinu.\n„Reka Kolumbija počinje u Kanadi i nastavlja se u Americi, a to su veliki kapaciteti u vodi. Ideja je bila kako optimalno upravljati kanadskom vodom, a da visoke vode koje nalete, ne naprave veliku štetu američkim elektranama. Velika količina energije se proizvodi iz reke Kolumbije“, kažu stručnjaci za Novosti.\n„Rešenje je napravljeno posle 20 godina, tako što su napravljena tri vodna zahvata na kanadskoj teritoriji, kojima se reguliše voda za potrebe elektrana, koje se naprave na reci Kolumbiji, bilo u Americi ili u Kanadi“, ističe stručnjak.\nU taj ugovor su ušli i dogovori oko energetike, u smislu vlasništva. Napravljen je paket ko je u kom procentu vlasnik. Tu su država, lokalne samouprave, privatni akcionari i investitori. Napravljeno je da svu vodu preuzima jedan entitet – kompanija i onda ona plasira energiju na osnovu ugovora.\nKolumbijski model reguliše vodu, vlasništvo nad njom, optimizaciju korišćenja vode i energije. Ovde sve zainteresovane strane moraju da budu zadovoljne, da bi vlasnici imali najveću korist.\nUgovor nije ograničenog roka trajanja, ali uključuje mogućnost da bilo koja zemlja ukine većinu odredbi bilo kada nakon 60 godina, ali uz prethodnu najavu 10 godina ranije. Čak i ako se ugovor prekine, nekoliko odredbi iz ugovora će se sprovoditi.\nPodsetimo, Ambasade SAD u Prištini i u Beogradu podnele su juče izveštaj Odeljenja za energetiku SAD o upravljanju vodama jezera Gazivode Vladi Srbije i Vladi privremenih prištinskih institucija, čime je ispunjena jedna od obaveza iz Vašingtonskog sporazuma.\nU tački 7. sporazuma, koji su u Beloj kući 4. septembra prošle godine odvojeno potpisali predsednik Srbije Aleksandar Vučić i tadašnji kosovski premijer Avdulah Hoti, navedeno je da će obe strane sarađivati sa Ministarstvom energetike SAD i drugim odgovarajućim telima američke vlade na izradi studije izvodljivosti „za potrebe deljenja jezera Gazivode/Ujmani, kao pouzdanog izvora snabdevanja vodom i energijom“.\nKuba- posle braće Kastra sledi korak u nepoznato?\nŽrtve NATO bombardovanja


Radom do zdravlja: Domaći proizvodi iz Tuzle, Bratunca, Srebrenice, Brčkog, Goražda, Višegrada, Vareša, Mostara - Front Slobode\nRadom do zdravlja: Domaći proizvodi iz Tuzle, Bratunca, Srebrenice, Brčkog, Goražda, Višegrada, Vareša, Mostara\nNapravljeno po domaćoj recepturi: džemovi, pekmez, sokovi, ajvar, sirevi, čajevi, ručni radovi od vune\nAUTOR: Branka Antić Štauber\nOBJAVLJENO: 11.10.17 u 12:52\nUdruženje „Snaga žene“ i O.Z. „Zelena mreža“ Tuzla Vas sa zadovoljstvom pozivaju na sajam „Radom do zdravlja“ koji će se održati u petak, 13. oktobra 2017. godine na platou ispred TC „Sjenjak“, sa početkom u 10.00 sati.\nNa sajmu će biti predstavljeni proizvodi naših korisnica iz Srebrenice, Bratunca, Brčkog, Goražda, Višegrada, Vareša, Mostara i Tuzle. Svi proizvodi su domaće izrade i napravljeni po domaćoj recepturi: različiti džemovi, pekmez, sokovi, ajvar, sirevi, čajevi, ručni radovi od vune i dr.\nOsnivanje zadruge proizašlo je iz potrebe da se na jedan sveobuhvatan način pomogne korisnicima koji su kroz aktivnosti ekonomskog osnaživanja postali uzgajivači i prerađivači ljekovitog i aromatičnog bilja, cvijeća te voćnih i povrtlarskih kultura. Zadruga je zvanično osnovana i registrirana u januaru 2017. godine i djeluje po principima socijalnog poduzetništva. U okviru svoje djelatnosti Zadruga promovira i prodaje proizvode proizvođač̌a - zadrugara, razvija sopstvenu liniju proizvoda, kreira prodajna tržišta, uspostavlja kontakte između proizvođača i potencijalnih kupaca, koordinira narudžbe, educira i savjetuje proizvođače - članove zadruge.\n“Snaga žene” ima jedinstven, kontekstualno orijentiran i holistički pristup traumi i izlječenju žena. To podrazumijeva približavanje vlastitoj traumi, sagledavanje ličnih problema, ali i razumijevanje i empatiju za druge žrtve i preživjele bez obzira kojoj etničkoj, nacionalnoj ili vjerskoj grupi pripadali. Multidimenzionalni model „Snaga žene“ jednostavno ulazi u okvire ekološke rehabilitacije odnosno ekološkog modela oporavka.\nSve aktivnosti se odnose na pružanje podrške korisnicima - proizvođačima u očuvanju i unapređenju započetih aktivnosti, omogućavanju lakšeg pristupa lokalnom, a u nekoj perspektivi i regionalnom tržištu te u povezivanju sa otkupljivačima i distributerima repromaterijala, opreme i ambalaže, pružanju informacija o zakonskoj regulativi iz ove oblasti kao i certificiranju proizvoda koji su vezani za ovaj sektor.\nSajam se organizira u okviru projekta „Prevencija transgeneracijskog prijenosa ratne traume i socijalnog isključivanja“ finansiranog od strane Auswärtiges Amt-a, Ministarstvo vanjskih poslova SR Njemačke.\nUdruženje “Snaga žene” od početka djelovanja pruža pomoć ugroženim kategorijama stanovništva u svim aspektima života. Pomoć je uglavnom fokusirana na psihosocijalnu, medicinsku, pravnu i ekonomsku podršku, a omogućena je raznim korisničkim grupama, prvenstveno ženama, civilnim žrtvama nasilja, ženama žrtvma seksualnog nasilja i ratnog silovanja, s naglaskom na udovička domaćinstva sa ili bez djece, te djeci i starijim osobama u izbjegličkim naseljima i mjestima povratka, ugroženoj populaciji u povratničkim područjima (domicilna i ostala populacija), kao i ostalim grupama kojima je potrebna medicinska ili psihosocijalna podrška.\nKorupcija kao stari slavenski običaj: Gdje se nalazi BiH n...\nFirenca zabranila konzumiranje hrane na ulicama\nIndija odlučila dekriminalizirati gay seks


Bh. parlamentarci na godišnji odmor bez regresa\nZastupnici i delegati Parlamentarne skupštine Bosne i Hercegovine od početka augusta odlaze na trosedmični kolektivni godišnji odmor, potvrdio je za Anadolu Agency (AA) Momčilo Novaković, zamjenik predsjedavajućeg Zajedničke komisije za administrativne poslove PS BiH.\nOn je istakao kako na Administrativnoj komisiji još uvijek ta tačka nije bila na dnevnom redu, odnosno donošenje odluke o izdavanju rješenja za godišnji odmor.\n[pull_quote_right]Zamjenik predsjedavajućeg Zajedničke komisije za administrativne poslove Parlamentarne skupštine BiH Momčilo Novaković istakao je kako je parlamentarcima isplaćena junska plaća, ali kako uz nju parlamentarci nisu dobili regres[/pull_quote_right]\n“Parlamentarci idu na godišnji odmor od 1. augusta uobičajno tri sedmice”, naglasio je Novaković.\nUpitan da li je u uslovima kada Bosnu i Hercegovinu očekuje mnoštvo obaveza u oblasti ekonomsko-socijalnih reformi iz izjave političkih lidera o evropskom putu zemlje garantovanih početkom godine zvaničnicima Evropske unije nužno da zastupnici i delegati idu na kolektivni godišnji odmor zamjenik predsjedavajućeg Zajedničke komisije za administrativne poslove Parlamentarne skupštine BiH naglasio je kako to treba biti “uslovno”.\n“Mislim da je potrebno donijeti uslovnu odluku da se rješenja za godišnji odmor dobiju, ali da su svi parlamentarci obavezni se odazvati ukoliko se ukaže potreba za održavanjem sjednica Predstavničkog ili Doma naroda Parlamentarne skupštine BiH. Tako bi smo imali situaciju da u skladu sa zakonskim odredbama niko nije uskraćen prava na godišnji odmor, a istovremeno bi osigurali da se zbog odmora ne dovodi u pitanje, odnosno ugrožavaju eventualna zasjedanja”, zaključio je Novaković.\nZamjenik predsjedavajućeg Zajedničke komisije za administrativne poslove Parlamentarne skupštine BiH Momčilo Novaković istakao je kako je parlamentarcima isplaćena junska plaća, ali kako uz nju parlamentarci nisu dobili regres.\n“Odluke o tome donosi Savjet ministara BiH. Vjerovatno da će regres, ne znamo u kom nivou, biti isplaćen uz augustovsku plaću”, istakao je Novaković.\nParlamentarna skupština Bosne i Hercegovine do odlaska parlamentaraca na kolektivni godišnji odmor imat će još po jednu sjednicu i to Doma naroda – danas i Predstavničkog doma – 22. jula.\n#parlament bih#godišnji odmor\nParlament FBiH primoran iznajmljivati sale za sjednice, jer državni odbija sarađivati?!\nZbog neusvajanja budžeta trpe mnogi, ali ne i parlamentarci, oni će primati plaću\nZbog bojkota iz RS-a današnja sjednica Parlamenta BiH pod upitnikom


Kontrola Kvaliteta – Autostop Global\nOdeljenje kvaliteta kompanije Autostop ima tri različita načina pristupa:\nUpravljanje sistemom kvaliteta igra ključnu ulogu u kontinuiranom unapređenju organizacije. Glavni cilj sistema upravljanja kvalitetom je poboljšanje kvaliteta proizvoda, procesa i usluga u Autostopu.\nOsiguranje kvaliteta u kompaniji Autostop ima za cilj razvoj procesa koji su usredsređeni na sprečavanje defekata. Kompanija Autostop osigurava kvalitet još od prvih faza razvoja procesa kroz multidisciplinarni pristup odeljenja za inženjering, kvalitet i upravljanje projektima, uključujući sve zainteresovane strane.\nKontrola kvaliteta – Kompanija Autostop takođe pruža kvalitetan proizvod kupcu kroz aktivnosti koje se sprovode na procesu kontrole kvaliteta. Snažan sistem kontrole kvaliteta sirovina, poluproizvoda i gotovih proizvoda pruža kvalitetne proizvode koji su u skladu sa zahtevima i očekivanjima kupaca.


VIDEO: TV serijal “Riznice Srbije” – Sa stadom na ispaši (epizoda 7)\nSedma epizoda “Sa stadom na ispaši” deo je obrazovnog TV serijala za decu „Riznice Srbije – očima i rečima deteta“ namenjenog upoznavanju prirodnog i kulturnog nasleđa Srbije. Ima za cilj da deci predškolskog i školskog uzrasta približi važnost očuvanja, negovanja i održivog korišćenja prirodnih resursa,\nŠest pacijenata preminulo, zaraženo još 1.817 osoba u Srbiji\nMinistarstvo zdravlja Vlade Republike Srbije saopštilo je danas da su od poslednjeg izveštaja testirani uzorci 9.531 osobe, od kojih je 1.817 nalaza pozitivno na koronavirus. U poslednja 24 sata preminulo je još šest pacijenata. Od 1.817 potvrđenih slučajeva koronavirusa u poslednja 24 sata, u Beogradu je\nPrema poslednjem izveštaju Zavoda za javno zdravlje Pirot u Pirotskom okrugu od 12 uzoraka registrovana su još tri slučaja koronavirusa – dva iz Dimitrovgrada i jedan iz Pirota. Od početka epidemije registrovana su ukupno 402 slučaja, od kojih je najviše u Pirotu – 274, zatim u\nJedna osoba iz Dimitrovgrada je preminula od posledica koronavirusa u Opštoj bolnici Pirot, a još dvoje je pozitivno na Covid-19, izjavio je za FAR predsednik opštine Vladica Dimitrov. Dimitrov je naglasio da je epidemiološka situacija na teritoriji opštine loša, a juče i danas se u\nPrema poslednjim podacima Gradskog štaba za vanredne situacije u Vranju, od 83 uzorka iz Pčinjskog okruga, 23 su pozitivna na Covid-19, od kojih 11 iz Vranja, 4 iz Bujanovca, 5 iz Preševa i po 1 iz Vladičinog Hana, Trgovišta i Surdulice. U Covid ambulanti ATD tokom\nStonoteniseri “Caribroda” savladali su juče u sportskoj hali u Dimitrovgradu ekipu niškog “Naisusa” rezultatom 4:2 u 3. kolu Kvalitetne lige “A” Stonoteniskog saveza centralne Srbije. Domaćin je dobio prvi gem, tako što je Aleksadnar Sokolov sa 3:0 nadigrao Milorada Cukića. Sledeća dva gema dobili su gosti\nU Srbiji će danas biti oblačno, mestimično sa slabom kišom, a više padavina očekuje se na jugu Banata, u donjem Podunavlju i Braničevskom okrugu, saopštio je Republički hidrometeorološki zavod. Krajem dana i tokom noći se očekuje postepeni prestanak padavina. Duvaće slab i umeren severozapadni vetar, sredinom\nU poslednja 24 časa u Bugarskoj su testirane 12.634 osobe od kojih je 2.891 pozitivno na COVID-19, dok je broj smrtnih slučajeva 29, pokazuju podaci Nacionalnog informacionog portala koji su objavljeni na sajtu Ministarstva zdravlja. Najviše novozaraženih ima Sofija – 1.059. Time je ukupan broj zaraženih\nPrema poslednjem izveštaju Zavoda za javno zdravlje Pirot iz laboratorije “Vatreno oko” Niš stigli su rezultati za 18 uzoraka, od kojih su tri pozitivna. Od početka epidemije registrovano je ukupno 399 slučajeva, od kojih je najviše u Pirotu – 273, zatim u Beloj Palanci – 83,\nMinistarstvo zdravlja Vlade Republike Srbije saopštilo je danas da su od poslednjeg izveštaja testirani uzorci 11.004 osobe, od kojih su 1.545 nalaza pozitivno na koronavirus. U poslednja 24 sata preminulo je pet pacijenata. U saopštenju se navodi da je broj smrtnih slučajeva od početka epidemije 814,


SARAJEVO, Delegacija EU u BiH počela je ugovaranje projekata u okviru finansijskog paketa vrijednog 71 milion evra, a sredstva će biti korištena za sektor poljoprivrede, energetske efikasnosti i pravosuđa.\nIz Delegacije EU saopšteno je da je BiH ugovaranje projekata počela nakon što su vlasti u BiH u decembru prošle godine potpisale program Instrumenta za pretpristupnu pomoć (IPA 2018).\nU saopštenju se dodaje da BiH trenutno koristi sredstva dostupna iz godišnjih IPA programa od 2013. do 2017, čiji ukupni iznos prelazi 350 miliona evra.\nEU je u 2019. godini, ugovorila projekte u vrijednosti od skoro 81 milion evra, dok je isplaćeno više od 64 miliona evra, što je znatno više od cilja koji je zadat početkom godine.\nUnija očekuje da BiH poboljša svoje finansijske rezultate u 2020. godini kako u smislu ugovaranja novih aktivnosti, tako i za isplatu u okviru tekućih projekata.\nU novembru prošle godine zemlje članice EU odobrile su programe IPA 2019 i 2020, čija je ukupna vrijednost oko 170 miliona evra.\nOva sredstva, kako je saopšteno, biće usmjerena na sektore reforme javne uprave, upravljanje javnim finansijama, pravosuđe i tranzicijsku pravdu, unutrašnje poslove, podršku parlamentima u procesu pridruživanja EU, energetici i transportu.\nSredstva će biti usmjerena i na sektor životne sredine, trgovine i obrazovanja, zapošljavanja i socijalne politika.\nOvim se omogućava početak priprema BiH za sljedeći finansijski period 2021-2027.\nIz Delegacije EU navode da je BiH najveći korisnik regionalne IPA za transport na zapadnom Balkanu.\n“Dodijeljeno je oko 215 miliona evra bespovratnih sredstava koja se koriste za sufinansiranje projekata ubrzavanja izgradnje autoputa na Koridoru ‘5C'”, dodaje se u saopštenju.\nU saopštenju se navodi da su u toku radovi na dionicama Zenica sjever, Rudanka-Johovac, Počitelj-Zvirovići, te da će uskoro početi radovi na dionici Tarčin-Ivan.\nU toku je izgradnja mosta u Gradišci, a izgradnja mosta u Svilaju biće završena za nekoliko mjeseci. Srna\nTagovi: bihenergetska efikasnosteuIPApravosuđeprivreda


Izložba "Arheologija Beogradske tvrđave" na Kalemegdanu - LookerWeekly.com magazin\nIzložba fotografija “Arheologija Beogradske tvrđave” biće otvorena u sredu, 10. oktobra 2018. godine u 12.00 časova na Savskom šetalištu na Kalemegdanu. Izložbu će otvoriti direktor Arheološkog instituta u Beogradu dr Miomir Korać, kao i njeni autori Vesna Bikić, naučni savetnik i Stefan Pop Lazić, naučni saradnik Arheološkog instituta u Beogradu.\nBeogradska tvrđava predstavlja slojevit i veoma složen spomenički kompleks koji je nastajao u dugom vremenskom rasponu od I do XVIII veka. Njen nastanak i razvoj neotuđivi su deo istorije Beograda. Sve razvojne etape grada ostavile su svoje tragove među kulturnim slojevima Tvrđave, pretvarajući je tako u bogatu riznicu prošlosti. Mnoga razdoblja dinamične istorije Beograda obogaćena su saznanjima i spašena od zaborava upravo zahvaljujući podacima koja su pružila arheološka istraživanja Tvrđave.\nPrva arheološka istraživanja Beogradske tvrđave započeta su još 1936. godine. Do danas, ostvareni su rezultati koji ne samo da imaju svoju naučnu dimenziju, već otkrivaju nove likove „najslavnijeg grada na Dunavu“, kako je Beograd u prošlosti nazivan zbog važnosti zbira njegovih funkcija.\nIzložba fotografija o arheologiji Beograda predstaviće novije rezultate arheoloških istraživanja u kompleksu Beogradske tvrđave koje je Arheološki institut – Naučnoistraživački projekat za Beogradsku tvrđavu realizovao u prethodnoj deceniji, samostalno i u saradnji sa Zavodom za zaštitu spomenika kulture grada Beograda i JP „Beogradska tvrđava“, sredstvima Sekretarijata za kulturu Skupštine grada Beograda i Ministarstva prosvete, nauke i tehnološkog razvoja.\nSadržajem izložbe biće povezana delatnost nekoliko generacija istraživača Beogradske tvrđave i institucija koje se na različite načine bave njenim sveobuhvatnim nasleđem.\nIzložbu realizuje JP “Beogradska tvrđava”, kao sastavni deo programa manifestacije “Dani Beograda”.


280\tObjavljeno 05 avgust 2021 Autor: Micro Mreza\nFond solidarnosti za dijagnostiku i liječenje oboljenja, stanja i povreda djece u inostranstvu od sada ima novu internet stranicu u cilju da roditelji djece kojima je potrebna pomoć koju pruža Fond i svi zainteresovani na što brži i jednostavniji način dođu do neophodnih informacija.\nDodali su da su se do sada informacije o radu Fonda solidarnosti mogle pronaći na internet stranici Fonda zdravstvenog osiguranja RS, a da nova stranica nudi sve informacije o radu Fonda solidarnosti na jednom mjestu.\n"U kreiranju internet stranice najviše se vodilo računa da se jednostavno i brzo ponude sve najvažnije informacije o radu Fonda solidarnosti koje su najviše interesovale kako roditelje djece tako i medije", saopštili su u Fondu solidarnosti.\nDodaju da su to najčešće bile informacije o proceduri odobravanja sredstava za dijagnostiku i liječenje djece u inostranstvu, ukupnom broju djece kojoj su odobrena sredstva za dijagnostiku i liječenje u inostranstvu, zdravstvenim ustanovama u koju se djeca odlazila na dijagnostiku i liječenje, te trenutnom stanju finansijskih sredstava na računima fonda solidarnosti.\n"Budući da je najvažniji izvor prihoda Fonda solidarnosti izdvajanje od neto plata radnika nastojali smo da i kroz novu internet stranicu opravdamo povjerenje svih onih koji daju svoj doprinos u liječenju djece u inostranstvu, tako što ćemo biti još transparentni i dostupniji za sva dodatna pitanja", naveli su u Fondu solidarnosti.\nNova internet stranica, kako su kazali, uz savremena grafička i dizajnerska rješenja maksimalnu preglednost i funkcionalnost, svim korisnicima nudi potpune informacije o aktivnostima Fonda solidarnosti, precizne baze podataka o aktima kojima je regulisan naš rad, sva potrebna uputstva, formulare koje je neophodne popuniti prilikom predaje zahtjeva za finansiranje liječenja i inostranstvu, odgovore na najčešća pitanja koja su od osnivanja Fonda solidarnosti najviše interesovala javnost.\nSutra sparno i promjenjivo vrijeme, evo kada se očekuje "prljava kiša"\nOsveštan Hram u Glamočanima kod Laktaša (VIDEO)\nRacija u gradiškom kafiću, četiri lica pozitivna na kokain i marihuanu\nUhapšen nakon pokušaja varanja radnika na benziskoj pumpi u Novoj Topoli\nPotvrđena optužnica: Granični policajac uzimao mito u Gradišci\nVozač i suvozač iz Gradiške pozitivni na droga test, kod vozača pronađena droga\nHapšenje u Gradišci: Osumnjičen da je ženu presreo na ulici i silovao\nSa naše police: Roman o beznađu jednog prinudnog emigranta\nOtkrivena spomen-ploča Đurađu Vučetiću u Gradišci


VRANJSKE: Ne dugujemo Fondu PIO - Bujanovačke\nPočetna DRUŠTVO VRANJSKE: Ne dugujemo Fondu PIO\nVRANJSKE: Ne dugujemo Fondu PIO\nO tome smo obavestili zakupodavca uz molbu da povuče tužbu, kao i da će „Vranjske“ snositi eventualne troškove Fonda PIO nastale podnošenjem tužbe. Fond PIO se oglušio o naš zahtev, te je u Osnovnom sudu u Vranju zakazan glavni pretres po ovoj tužbi\nBUJANOVAC, VRANJE, 11. juli 2017. – „Ni u vreme podnošenja tužbe, kao i ni u ovom trenutku, „Vranjske“ nemaju neizmirenih dugovanja prema Fondu PIO Filijala Vranje“; navodi se u saopštenju redakcije „Vranjskih“ povodom tužbe Fonda za penzijski invalidsko osiguranje, Filijala Vranje, podnete Osnovnom sudu u Vranju, protiv redakcije „Vranjskih“ „radi ispražnjenja poslovnih prostorija i isplate zakupnine i troškova zakupa“.\nU saopštenju se ističe da je dug u iznosu od 159.169,00 dinara, izmiren pre podnošenja tužbe.\n„O tome smo obavestili zakupodavca uz molbu da povuče tužbu, kao i da će „Vranjske“ snositi eventualne troškove Fonda PIO nastale podnošenjem tužbe. Fond PIO se oglušio o naš zahtev, te je u Osnovnom sudu u Vranju zakazan glavni pretres po ovoj tužbi“, ističe se dalje u saopštenju.\nSve to, činjenica da su Vranjske 15 godina zakupac ovog prostora, i da Fond PIO Filijala u Vranju, umesto da prihoduje od poslovnog prostora, otkazuje Vranjskim ugovor o zakupu iako u zgradi ima bar desetak slobodnih lokala, jasno ukazuje da se ne radi o ekonomskim razlozima\nNe sporeći činjenicu da zbog poteškoća u poslovanju neredovno izmirivali zakup, Vranjske doo, izdavač lokalnog nedeljnika „Vranjske“, zaključno sa 30. junom, nema neizmirenih dugova prema zakupodavcu.\n„Sve to, činjenica da su Vranjske 15 godina zakupac ovog prostora, i da Fond PIO Filijala u Vranju, umesto da prihoduje od poslovnog prostora, otkazuje Vranjskim ugovor o zakupu iako u zgradi ima bar desetak slobodnih lokala, jasno ukazuje da se ne radi o ekonomskim razlozima“, naglašava se u saopštenju.\nRedakcija „Vranjskih“, kako se kaže u saopštenju, ukoliko bude primorana, iseliće se iz ovog prostora i nastaviti sa radom, ali ovaj primer pokazuje da se Fond PIO pridržio pritiscima kojima smo permanentno izloženi od trenutka kada je Srpska napredna stranke preuzela vlast u Vranju.\n„Ovi pritsci, uglavnom ekonomske prirode, ogledaju se u tome što je javnim preduzećima zabranjeno da se oglašavaju u „Vranjskim“, a preduzeća sa većinskim državnim vlasništvom, poput „Simpa“, „Jumka“; „Bivode“, oglašavaju se u svim lokalnim medijima, naklonjenim lokalnim vlastima, osim u „Vranjskim“, dodaje se u saopštenju.\nU saopštenju „Vranjskih“ se ističe da se sve ovo se dešava u isto vreme dok „Turistička organizacija Vranje (TOV) plaća TV Vranjska plus, lokalnoj televiziji, čija je vlasnica funkcionerka SNS, 200.000 dinara za praćenje „Fijakerijade“ i „Dana Vranja u Beogradu“, a gotovo sva javna preduzeća sklapaju sa tom istom medijskom kućom nezakonite ugovore o poslovno – tehničkoj saradnji“.\n„U takvoj atmosferi tužba Fonda PIO ne predstavlja veliko iznaneđenje. Naprotiv, ona se sasvim uklapa u medijski ambijent koji lokalna vlast pokušava da stvori“, zaključuje se u saopštenju i napominje da će, bez obzira na sve pritiske, redakcija „Vranjskih“, u skladu sa mogućnostima, i dalje odgovorno i objektivno obaveštavati lokalnu i nacionalnu javnost.\nPrevious PostPolicija nemoćna protiv motorizovanih huligana Next PostČitalac reporter: Kako do dozvole da živim u svojoj kući


Prve Fajzerove vakcine u Srbiji u ponedeljak ili utorak\nНасловна Инфо Корона вирус Prve Fajzerove vakcine u Srbiji u ponedeljak ili utorak\nPrve doze Fajzerove vakcine stižu u Srbiju u ponedeljak ili utorak, kaže ministar zdravlja Zlatibor Lončar i dodaje da će u prvoj tranši stići nešto manje od 5.000 doza i da će ih primiti korisnici staračkih domova.\nOn je naveo da je uvozna dozvola za vakcine kompanija Fajzer i Biontek izdata juče u Agenciji za lekove i medicinska sredstva i dodao da prve doze stižu onako kako je obećano do kraja godine.“To je ozbiljan uspeh ako se zna da samo nekoliko zemalja u Evropi i svetu može da se pohvali da će u tom periodu imati vakcine“, rekao je ministar novinarima u Novom Sadu.\nOn se nada da će dozvolu dobiti i drugi proizvođači, te da će građani Srbije imati mogućnost da izaberu vakcinu.\nNapominje da će vakcinacija biti besplatna.\nSrbija je, kako kaže, među prvima dobila vakcine, jer je bila jedna od pet prvih zemalja na svetu koja je potpisala ugovor sa Fajzerom.\nOdobren uvoz više od 20.000 doza Fajzerove vakcine\nAgencija za lekove i medicinska sredstva Srbije (ALIMS) dala je saglasnost za uvoz 20.475 doza Fajzerove i Biontekove vakcine protiv korona virusa, kaže direktor te ustanove Saša Jaćović i dodaje se očekuje da prve doze stignu početkom sledeće sedmice i da ubrzo nakon toga vakcinu primi oko 2.470 zdravih osoba.\nJaćović je za Tanjug rekao da je kompanija Fajzer danas podnela zahtev ALIMS-u za odobravanje uputstva zdravstvenim radnicima o primeni vakcine i dodao da stručni timovi procenjuju da li je uputstvo prilagođeno tako da zdravstvenim radnicima u našoj zemlji bude jasno kako se daje vakcina.\nOn kaže da se očekuje da prva količina od 4.875 doza vakcine stigne u Srbiju početkom sledeće sedmice, u skaldu sa dogovorenom dinamikom isporuke, i objašnjava da uz uzorak vakcine Fajzer treba da dostavi i zahtev za izdavanje sertifikata analize Nacionalne kontrolne laboratorije ALIMS-a.\n“Na osnovu priložene Fajzerove dokumentacije u roku od najviše 24 sata biće izdati sertifikat analize što je poslednji korak u procesu puštanja vakcine u promet“, naveo je Jaćović.\nDodao je da će nakon izdavanja sertifikata analize vakcina biti distribuirana u domove za stare, kao što je najavio ministar zdravlja.\n“Očekujemo da se procedura odvija prema planiranom toku sledeće sedmice. Vakcina je specifična, mora da se čuva na temperaturi od minus 70 tokom transporta, a po izdavanju, u roku od pet dana mora da se iskoristi“, objasnio je Jaćović.\nOn je naveo da se paralelno sa tom procedurom, radi i na zahtevu Fajzera za izdavanje privremene dozvole za lek, koju je ta kompanija već dobila od Američke agencije za hranu i lekove i Evropske agencije za hranu i lekove.\n“Radimo na trajnom rešenju da Fajzeru bude izdata privremena dozvola za lek kada se steknu zakonski uslovi, stigne sva dokumentacija i procenitelji Agencije završe svoju proceduru. Američka agencija za lekove je prošle sedmice izdala dozvolu za hitnu primenu, mi nemamo taj instrument, ali imamo instrument privremene dozvole“, naveo je Jaćović.\nPojasnio je da ta procedura podrazumeva da Fajzer podnese kompletnu dokumentacija koju trenutno ima, administrativne podatke, podatke o kvalitetu i tehnologiji proizvodnje, sve podatke iz prve, druge i treće faze kliničkih ispitivanja i predkliničkih ispitivanja na životinjama.\nKompanije Fajzer i Biontek predale su 2. decembra dokumentaciju za registraciju vakcine protiv korona virusa u Srbiji, nakon čega je, Radna grupa Agencije za lekove i medicinska sredstva počela da procenjuje dokumenta i temeljno proučava sve faze testiranja.\nGojković: Uporedo se obavlja analiza ruske vakcine „Sputnjik V“\nPrvi kontingent Fajzerove vakcine očekuje se u Srbiji tokom sledeće nedelje, kaže član Kriznog Štaba Zoran Gojković i navodi da se uporedo obavlja analiza ruske vakcine „Sputnjik V“\nNa pitanje novinara da li se razmišlja i o nabavci ruske „lajt sputnjik“ vakcine koja stvara imunitet od tri do četiri meseca i efikasna je 85 odsto, Gojković je na konferenciji za novinare rekao da će, ako naše stručne službe procene da bi to bilo korisno za građane, država učiniti sve da kupi i tu vakcinu.\nPovodom dozvole nadležnih za uvoz Fajzerove vakcine, Gojković je rekao da je da će biti potrebno dodatno ispitivanje u Srbiji u nacionalnoj laboratoriji pri Agenciji za lekove.\n„Nakon toga moći ćemo vakcinu, na zakonom propisan način da ponudimo svim zainteresovanim građanima“, rekao je Gojković.\nNapomenuo je da sve ono što bude bilo na svetskom tržištu u ponudi vakcina i lekova, a što Srbija može da nabavi i ako naše stručne službe procene da bi bilo korisno za građane, biće kupljena i uvezena i ta vakcina i taj lek.\nPogledaj: Počela prijava za besplatne vaučere: Spisak do kraja godine\nDozvola za vakcinu\nПретходни текст: Počela prijava za besplatne vaučere: Spisak do kraja godine\nСледећи текстBačka Palanka: Ukrao kutiju sa novcem za humanitarne svrhe, pa uhapšen\nШеклер: Нема разлога за панику, мајмунске богиње се не преносе лако


Biber: Istra, Vojvodina ili Republika Srpska nisu Katalonija - European Western Balkans\nAutor EWB 04. 10. 2017.\nBERLIN – Florijan Biber, stručnjak za Balkan sa Univerziteta u Gracu, poredi zabranjeni referendum o nezavisnosti Katalonije i nekoliko balkanskih slučajeva i precizira da Španija nije Jugoslavija, niti je Katalonija Slovenija ili Hrvatska, kao što, kako kaže, Istra, Vojvodina ili Republika Srpska nisu Katalonija.\nU izjavi za Radio Slobodna Evropa, Biber ističe da razlozi, dinamika i politički procesi koji vode ka stvaranju nekog pokreta za nezavisnost su specifični ali uspesi se, kaže, pripisuju grupama za nezavisnost a porazi državama.\nNapominje da jedina ključna razlika između Kosova i Katalonije je nasilje.\n“Čak i pre rata iz 1998-99, oduzimanje autonomije je sugerisalo da Kosovo ne može računati na neki dogovor o autonomiji sa Srbijom”, naveo je Biber, koji tvrdi da ovo nije slučaj kada je u pitanju Katalonija, koja uživa široku samoupravu i uprkos tvrdoglavoj i nefleksibilnoj politici koju provodi Rahojova vlada ne može se reći da se nalazi u istoj poziciji.\n“Postoji paralela u činjenici da što je centar beskompomisniji i tvrđi, to je izvesnije da će narod podržati nezavisnost”, naveo je i da slike nasilja u nedelju su najbolja reklama za pokrete nezavisnosti.\nPodseća da samo nekoliko godina pre referenduma u Sloveniji i Hrvatskoj 1990. godine, samo je manjina bila za nezavisnost, ali je “politika tvrde ruke” tadašnjeg predsednika Slobodana Miloševićeva “katapultirala nacionaliste na vlast i osigurala podršku za udaljavanje od Beograda”.\n“Ovo se, naravno, može ponoviti, iako ni Vojvodina niti Istra nisu verovatni kandidati za to”, kaže Biber i dodaje da je najizglednije da u regionu nezavisnost traži Republika Srpska.\n“Dodik koristi referendum da ukaže na navodno licemerje Zapada, ali njegov argument ne stoji: Republika Srpska, kao ni Katalonija, se ne suočava sa represijom”, smatra Biber.\nStoga je, dodaje, ključno pitanje za Bosnu i Hercegovinu, kao i za Španiju, je kako odgovoriti na pokrete za nezavisnost.\n“Britanski ili kanadski način dozvoljavanja glasanja je jedan put, ali ovde moguć samo ako postoji stabilan demokratski proces koji osigurava da se glasanje može odvijati slobodno. Bez dileme, u Španiji to jeste slučaj”, naveo je Biber i dodao:\n“U Republici Srpskoj, referendum bi bio povezan sa mnogo većim rizicima i u fokus bi stavio to da li region, koji je nastao pre samo 25 godina kroz masovno etničko čišćenje, može polagati pravo na legitimitet istorijskog područja kao što su to Katalonija ili Škotska”, kaže Biber.\nBiHFlorijan BiberIstraKosovoRepublika SrpskaSrbijaVojvodina


srbijasport.net - Vesti - Košarka - Nova utakmica ili ABA ide u penziju\nPetak, 21.02.2020 03:51\nPrema toj odluci, utakmica je registrovana službenim rezultatom 20:0 u korist Budućnosti, a Zvezda je kažnjena oduzimanjem boda i novačno sa 20.000 evra.\nKK Crvena zvezda mts obaveštava javnost da je dobio odluku disciplinskog sudije ABA lige Saše Palvičića Bekića, koja se bazira isključivo na zapisniku delegata neodigrane utakmice 13. kola KK Budućnost VOLI – KK Crvena zvezda mts dana 30.12.2019.https://t.co/EJx62LYaJD\n— KK Crvena zvezda (@kkcrvenazvezda) 04. јануар 2020.\n"Crveno-bijeli" su saopštili da se odluka disciplinskog sudije bazira isključivo na zapisniku delegata sa utakmice koja nije odigrana i da je puna kontradiktornosti.\nIz Crvene zvezde ističu da se u obrazloženju disciplinskog sudije jasno navodi da ova kazna "ne egzistira" u slučaju ukoliko Predsjedništvo ABA lige ili novi direktor i sportski direktor donesu drugačiju odluku kao nadležni organi za ovaj slučaj.\n- U slučaju da se oni koji treba da odluče o epilogu ove utakmice, kruto drže samo slova, ne i okolnosti u kojima je trebalo da bude odigrana utakmica u Podgorici, i kao mjerodavni potvrde ovu uslovnu odluku disciplinskog sudije koji se i samoproglasio nenadležnim za izricanje konačne kazne, onda će ABA liga kakvom je znamo - prestati da postoji - navode iz KK Crvena zvezda.\n- Podsećamo da je u pitanju bila viša sila i okolnosti koje nemaju veze sa sportom, niti je na njih mogao da utiče kao klub - navode iz Zvezde i ističu da su događaji nakon toga samo su donijeli potvrdu ispravnosti odluke kluba da zbog više sile ne otputuje u Podgoricu.\nKlub sa Malog Kalemegdana očekuje da Predsjedništvo regionalnog takmičenja i svi organi u čijoj je to nadležnosti promijene odluku disciplinskog sudije i budu mudri i pragmatični u situaciji koja cijelu ABA ligu i sve klubove stavlja na veliki ispit i dovodi u pitanje njenu budućnost, i na prvom mjestu regularnost.\nKošarakši Crvene zvezde"nisu otputovali na utakmicu sa ekipom Budućnosti, koja je trebalo da se igra 30. decembra u dvorani Morača u Podgorici, gdje traju protesti zbog donošenja spornog Zakona o slobodi vjeroispovijesti.


Odavno je Gradska muzika Budve prevazišla svojim repertoarom uobičajeni muzički izraz, što se moglo čuti i sinoć, a posebno iznenađenje je uslijedilo kada im se na bini pridružila pjevačica Jovana Ćupić iz Podgorice i predivnim glasom donijela “It had better be tonight” u vrelu ljetnju budvansku noć.\nPublika je dugim aplauzom nagradila sinoćnji nastup Gradske muzike, a potom je uslijedilo nešto potpuno drugačije - bosansko/hercegovački bend “Dubioza kolektiv”, o čijim nastupima se priča, dugo nakon što se dese. Sigurni smo da će tako biti i nakon budvanskog, jer je atmosfera na glavnom gradskom trgu pokazala koliko su se i muzičari i publika uželjeli “živog” kontakta i komunikacije.\nNa oduševljenje publike, među kojima je bio i veliki broj najmlađih posjetilaca Budve, ali i mještana, uz prepoznatljivu energiju na sceni svih članova benda, ređali su se hitovi: “Kažu”, “Rijaliti”, “Himna generacije”, “No escape” i mnogi drugi. Nastup je bio kratak za sve ono što je “najveći muzički fenomen sa ovih prostora” (novinarski citat) želio sinoć da predstavi Budvi i njenim gostima.\nU fenomenalnoj atmosferi završeno je drugo svečano veče u Budvi, uz najavu da, ukoliko svi zajedno budemo odgovorni prema sebi i drugima i budemo poštovali epidemiološke mjere, ovakvih noći će biti još ovog ljeta.


Neverovatni rekordi u Formuli 1 - Auto Republika\nNajmanji broj automobila koji je završio trku\nSa svim mogućim problemima koje su timovi imali u predsezonskom periodu za sezonu 2014., ovo je rekord za koji mnogi pomislili da će verovatno pasti.\nPregrevanje novih 1,6-litarskih V6 i njihovih ERS jedinica je bio glavni problem tokom testova u Herezu i Bahreinu, a mnogi su predviđali da će pola grida da odustane u Australiji.\nMeđutim, čak 14 automobila je završilo trku u Melburnu, a to je čak 10 više u odnosu na dramatičnu VN Monaka 1996., kada je Olivije Panis pobedio i rivale, i sebe i promenljive uslove, trijumfovavši ispred Dejvida Kultarda, Džonija Herberta i Hajnca-Haralda Frencena.\nNajmanja razlika u finišu\nTrkanje „na nož“ sa što manjim razlikama između konkurenata je uvek bio prioritet u Formuli 1, bar je tako trebalo da bude. Međutim, u ova današnja, „energetski efikasna“ vremena, često se čini da je situacija drugačija.\nUglavnom, ostaje da se vidi da li će ikome ikada poći za rukom da dobije trku sa prednošću od 0,01 sekunde, što je upravo Piter Getin uradio protiv Ronija Petersona na VN Italije 1971.\nGetin je ujedno tada postavio još jedan rekord, pobedivši sa prosečnom brzinom od 242,616 km/h.\nSebastijan Fetel je imao 23 godine i 133 dana kada je osvojio Šampionat Formule 1 2010. godine, postavši najmlađi šampion u istoriji.\nNajstariji je naravno Huan Manuel Fanđo, koji je poslednju od svojih pet titula ostvario sa 47 godina, i to neverovatnom vožnjom na VN Nemačke 1957. godine.\nHonda se 2015. ujedinila sa McLarenom, i to je mnogima evociralo uspomene na slavne dane, koji se do danas ni izbliza nisu ponovili.\nGodine 1988., Ajrton Sena je osvojio prvu od tri šampionske titule, i to u sezoni u kojoj su ljubitelji Formule 1 bili svedoci potpune dominacije McLaren Honde, odnosno Sene i Alena prosta, koji su pobedili u 15 od 16 trka u sezoni.\nZapravo, trebalo je to da bude 16 od 16, da Žan-Luj Šleser nije izbacio Senu iz trke za VN Italije, samo dva kruga pre kraja kada ga je Brazilac preticao za čitav krug.\nMcLaren je takođe postavio rekord sa najviše pol pozicija u jednoj sezoni 1988., pre nego što je Williams nadmašio taj rezultat (1992. i 1993.), da bi se McLaren ponovo vratio na tron 1999.\nDakle, sa 93,8 odsto uspešnosti je McLaren-Honda rekorder, ali ipak, 2016. Mercedes je ostvario 19 pobeda, uz procenat od 90,5 osto.\nNajviše vozačkih pobeda u sezoni\nMada McLaren drži rekord u timskim pobedama kada je o procentu reč u jednoj sezoni, Sena i Prost su ujedno bili i glavni rivali, tako da su delili pobede.\nNaravno, 2004. godinom je jedan vozač u potpunosti dominirao, a on je Mihael Šumaher. Nemac je dobio 13 od 18 trka te godine, a procenat od 72,2 odsto pobeda te godine u odnosu na ukupan broj velikih nagrada na kojima je učestvovao je više nego impresivan, mada je Alberto Ascari došao do 75 odsto, ali sa samo osam odvozanih trka (šest pobeda). Sebastijan Fetel je 2013. zabeležio takođe 13 pobeda u sezoni, ali sa odvozanom trkom više.\nNajviše podijuma u jednoj sezoni\nMihael Šumaher drži mnoge rekorde u Formuli 1, uključujući najveći broj osvojenih titula, najviše uzastopno osvojenih titula i najviše pobeda. Ove godine ga je u broju osvojenih pol pozicija pretekao Luis Hamilton.\nMoguće je da će neki vozač biti tako dominantan u budućnosti kao što je to bio Šumaher i nadmašiti neke od njegovih rekorda, ali postoji jedna statistika koja teško da će ikada biti oborena.\nSezone 2002., Šumaherov Ferrari je bio toliko brz i pouzdan da je Nemac završio na podijumu u svih 17 trka sezone. Ukoliko to nije dovoljno impresivno, u 11 je pobedio, a treći je bio samo jednom.\nNajveći broj uzastopnih timskih pol pozicija\nMi stariji ljubitelji „najbržeg cirkusa na svetu“ se sećamo zlatne ere Williamsa. Britanski tim je bio dominantan početkom devedesetih, kada je u najvećoj meri zahvaljujući Najdželu Menselu i Alenu Prostu i tadašnjim „čudima“ u vidu elektronske vozačke asistencije, osvojio 24 uzastopne pol pozicije između 1992. i 1993.\nNajveći broj automobila koji je startovao u jednoj trci\nFormula 1 nekada nije bila tako ekstremno skup sport kao što je to danas, što umnogome limitira broj učesnika.\nU ranim danima F1 trkanja, nije bilo ograničenja u pogledu broja automobila i privatnih timova, a nije bilo ni strogih bezbednosnih testova i tehičke regulative.\nSamim tim, 1953. na VN Nemačke, učestvovalo je čak 34 automobila, što se sigurno više nikada neće desiti.\nDžon Votson je ostvario neverovatnu pobedu startovavši sa dvadeset drugog mesta na VN SAD (Zapad) 1983. godine.\nDrugi najbolji rezultat pripada Rubensu Barikelu, koji je 2000. godine pobedio na VN Nemačke, započevši trku sa osamnaeste pozicije. Votson je oborio rekord koji je postavio prethodne godine (1982.), kada je pobedio na VN Detroita. Tada je startovao sa sedamnaestog mesta.\nMada je Mercedes dominantan poslednjih godina, sećamo se i dominacije Ferrarija, ipak u modernoj Formuli 1 razlike nisu ni blizu onakve kakve su bile u prošlosti.\nRekorder je Stirling Mos, koji je na VN Portugala 1958. godine pobedio sa danas nezamislivom razlikom od 5 minuta, 12,75 sekundi.\nTrka je ostala upamćena kako zbog ovog neverovatnog rekorda, tako i nesebičnog, džentlmenskog poteza Stirlinga Mosa. Nakon trke, u tom trenutku drugoplasirani, inače lider u šampionatu, Majk Hotorn, bio je diskvalifikovan zbog nelegalnog ponovnog starta. Mos je direktno intervenisao u Hotornovu korist, tako da je kolegi obezbedio sedam poena (šest za drugo mesto i jedan za najbrži krug). Upravo zbog ovog poteza, Mos je na kraju izgubio titulu za jedan jedini poen od svog zemljaka.\nZbog ekstremnih fizičkih zahteva, ali i velikog obrta novca, u Formulu 1 vozači ulaze sve mlađi. Sve rekorde, što se tiče atributa „najmlađi“, postavili su aktuelni vozači.\nNekada to nije bilo tako. U „džentlmenskoj“ eri Formule 1 su vozili zreli ljudi, a samo takmičenje je bilo više amaterskog karaktera.\nIpak, „titula“ najstarijeg ubedljivo pripada Luju Šironu iz Monaka. Ovaj vozač, koji je čak trideset pet godina proveo u F1 bolidima, svoj najbolji rezultat, treće mesto upravo u Monaku, 1950. godine, osvojio je sa napunjenih pola stoleća.\nSa gotovo napunjenih 56 godina, vozio je 1955. i u Lanciji osvojio šesto mesto. To nije bilo sve, jer je sledeće hteo ponovo da se trka, ali ga je kvar na motoru sprečio u nameri.\nKonačno, 1958., ponovo je učestvovao na VN Monaka ali nije uspeo da se kvalifikuje za trku. Tada je napunio pedeset osam godina i dve stotine osamdeset osam dana.\nRekordi su uglavnom posledica dominacije jednog tima ili vozača. Međutim, bilo je i rekorda koji su postavljeni baš zbog toga što je tokom sezone postojalo mnogo kandidata za osvajanje velikih nagrada.\nGodine 1982., čak je jedanaest različitih vozača završilo na najvišem postolju podijuma: Alen Prost (Renault), Niki Lauda (McLaren), Didije Pironi (Ferrari), Džon Votson (McLaren), Rikardo Patreze (Brabham), Nelson Pike (Brabham), Rene Arnu (Ferrari), Patrik Tambej (Ferrari), Elio de Anđelis (Lotus), Keke Rozberg (Williams) i Mikele Alboreto (Tyrell).\nBila je to najizjednačenija sezona u istoriji, a šampion, Keke Rozberg, okitio se titulom sa samo jednom pobedom, dok se čak osam pilota našlo unutar margine od 20 poena od četrdeset četiri, koliko je sakupio Rozberg. Majk Hotorn je postigao isto, 1958., kada je postao šampion sa samo jednom pobedom u sezoni. Što se 1982. tiče, devet različitih vozača je pobedilo u devet uzastopnih trka, što se još desilo u sezoni 1961/1962.\nĐankarlo Bageti, nazvan „statističkom greškom“ u Formuli 1, ostaće upamćen što je osvojio prvu veliku nagradu na kojoj je učestvovao, i to u Francuskoj 1961.\nMada je ostvario neverovatan rezultat, s razlogom je nazvan „statističkom greškom“, jer je u ostatku svoje Formula 1 karijere osvojio samo pet poena.\nRekord vezan na najviši procenat ukupnog broja završenih trka, odnosno vozača koji su ušli u plasman je ostvaren 2013. Tada je ukupno 86,7 odsto onih koji su započeli trku ujedno i prešli ciljnu liniju.\nNova pravila su često donosila veći broj odustajanja zbog uvođenja nove tehnologije, što smo i sami mogli da posvedočimo sa inauguracijom V6 turbo hibrida, ali čak i tih 79,1 odsto iz 2014. izgleda odlično u odnosu na 40,9 odsto „uspešnosti“ iz 1984. godine. Generalno su osamdesete godine bile katastrofalne što se pouzdanosti tiče, jer je tokom te decenije tek 47,8 odsto vozača u proseku uspevalo da vidi kariranu zastavicu.\ntags: ayrton senna formula 1 izdvojeno McLaren Honda Michael Schumacher rekordi williams\nprevious Tijeri Nuvil pobedio u Australiji uprkos kišnom "paklu" u nedelju\nnext Da li se Alfa Romeo vraća u Formulu 1?


FK Rostov - Blic Sport\nPRIPREME ZA EVROPU Radnički ređa pobede, generalka protiv Rostova\nKAD MURINJO DIGNE GLAS Ruski savez zabranio Rostovu da igra na svom stadionu\nFudbalska liga Rusije zabranila je Rostovu da igra utakmice na svom stadionu zbog lošeg terena, pošto je uslove za igru kritikovao i trener Mančester junajteda Žoze Murinjo.\nPORTUGALAC SLAVI 1:1 Murinjo: Teren u Rostovu na nivou amatera\nTrener Mančester junajteda Žoze Murinjo je zadovoljan rezultatom 1:1, koji je njegov tim ostvario protiv Rostova u prvoj utakmici osmine finala Lige Evrope, s obzirom na, kako je rekao, teren u ruskom gradu na Donu.\nLIGA EVROPE Junajted primio gol posle 443 minuta, pobede Anderlehta i Kopenhagena\nMančester junajted nije uspeo da pobedi na gostovanju Rostov u prvoj utakmici osmine finala Lige Evrope, ali je rezultatom 1:1 ipak stvorio prednost pred revanš na Ostrvu.\nLJUBAV PREMA NAVIJAČIMA Junajted plaća vizu za Rusiju\nSvaki navijač Mančester junajted koji želi da bodri klub u Rostovu na Donu, na utakmici osmine finala Lige Evrope, ne mora da brine za vizu - dobiće je besplatno.\nLIGA ŠAMPIONA Rostov iznenadio Bajern, Boateng će sanjati „iranskog Mesija“ /VIDEO/\nMinhenski Bajern gotovo da je izgubio šansu da osvoji prvo mesto u D grupi Lige šampiona posle poraza u gostima od Rostova rezultatom 3:2 (1:1) u petom kolu.\nRostov i Tošićev CSKA na kraju odlučuju o tituli, Zenit bez Lige šampiona\nFudbaleri CSKA na korak su do titule prvaka Rusije, kolo pre kraja imaju dva boda više od Rostova, pošto su savladali Krasnodar sa 2:0.\nOdložen meč Zvezde i Rostova zbog poplavljenog terena\nFudbaleri Crvene zvezde nisu odigrali četvrtu kontrolnu utakmicu na pripremama u Turskoj protiv Rostova zbog loših vremenskih uslova.


EU: Turska da preispita upotrebu sile\nTurski premijer Tajip Erdogan sa evropskim komesarom za proširenje Štefanom Fileom u Istanbulu, 7. juna 2013.\nEvropska unija poručila je Turskoj da u demokratiji nema mjesta za prekomjernu upotrebu policijske sile.\nEvropska unija poručila je Turskoj da u demokratiji nema mjesta za prekomjernu upotrebu policijske sile, nakon nedelju protesta koji su doveli do žestokih sukoba policije i anti-vladinih demonstranata.\nTurska mora da istraži da li je policija upotrijebila prekomjernu silu tokom obračuna sa anti-vladinim demonstrantima i odgovorne privede pravdi, poručio je evropski komesar za proširenje Štefan File na konferenciji u Istanbulu, kojoj je prisustvovao i turski premijer Redžep Tajip Erdogan.\n“Mirne demonstracije su legitiman način izražavanja stavova u demokratskom društvu. U takvoj demokratiji nema mjesta za upotrebu prekomjerne policijske sile nad demonstrantima”\nUz podsjećanje da je turska vlada već izrazila žaljenje zbog policijske intervencije, Erdogan je proteste u zemlji uporedio sa demonstracijama u Sjedinjenim Državama i članicama Evropske unije.\n“Kome pokušavaju da održe lekciju? Kada su održani protesti na Vol Stritu u Sjedinjenim Državama, upotrebljen je suzavac i 17 osoba je preminulo. To se dogodilo. Upravo poput protesta u Velikoj Britaniji, Francuskoj, Njemačkoj. U Grčkoj su organizovani veći protesti. Mi smo protiv nasilja, terorizma i vandalizma i ugrožavanja slobode drugih ljudi. Za sve koji žele da protestuju na demokratski način, dao bih svoj život.”\nTurski premijer govorio je na konferenciji samo nekoliko sati nakon povratka u zemlju sa četvorodnevne sjevernoafričke turneje. U govoru na aerodromu u Istanbulu, gdje ga je dočekalo više od 10 hiljada pristalica, poručio je da protesti moraju odmah da prestanu.\n„Sve što radimo, radimo u demokratskim i zakonskim okvirima. Za nas 76 miliona drugi načini su neligitimni i protivimo im se.“\nDemonstranti odbacuju Erdoganove zahtjeve, ističući da premijer svojim izjavama samo pogoršava situaciju.\n„Iznenađena sam što ne može da shvati da se zemlja nalazi u ovoj situaciji zbog njegovih poteza. Iznenađena sam što i dalje koirsti provokativan ton i diže tenzije“, izjavila je jedna demonstrantkinja na trgu Taksim.\nUčesnici protesta, koji su se i danas okupili na istanbulskom trgu Taksim i u prijestonici Ankari, zahtijevali su Erdoganovu ostavku, optužujući ga da sekularnoj zemlji nameće svoje islamističke i konzervativne stavove.\nDemonstracije su prvobitno počele u Istanbulu prije više od nedelju dana zbog vladinog plana za rušenje gradskog parka. Posle oštrog sukoba policije sa demonstrantima, protesti su se proširili na druge gradove i prerasli u anti-vladine.


Važni izbori u Masačusetsu za mesto u Senatu\nGlasači u severoistočnoj saveznoj državi Masačusets glasaju danas za novog senatora, na tesnim izborima koji bi mogli da poremete zakonodavni program predsednika Baraka Obame.\nNa današnjim specijalnim izborima na kojima će biti popunjeno mesto upražnjeno smrću senatora Teda Kenedija, aktuelni vrhovni tužilac te države, demokrata Marta Koukli, suočena je sa oštrim izazovom od strane republikanskog senatora u zakonodavnom telu Masačusetsa, Skota Brauna.\nBraunova pobeda bi koštala demokrate većine u Senatu i osujetila njihovu sposobnost da premoste republikansku taktiku odugovlačenja glasanja o spornim zakonskim predlozima, poput reforme zdravstvenog osiguranja.\nPredsednik Obama je prekjuče u Bostonu, glavnom gradu Masačusetsa, vodio kampanju u korist Marte Koukli, kako bi pojačao podršku za tu demorkatsku kandidatkinju. On je upozorio birače da će u suprotnom biti dovedena u pitanje njegove inicijative u vezi sa najvažnijim pitanjima za zemlju.


osveta - Sputnjik Srbija\n05:59 19 Jun 2021\nJedan bivši radnik iz Mercedesove fabrike u Vitoriji, na severu Španije, bagerom je uništio više od 50 vozila i naneo višemilionsku štetu kompaniji.\nTramp se sveti demokratama zbog istrage o „ruskom mešanju“\nAmerički predsednik Donald Tramp, iako je rekao da je svestan poraza na predsedničkim izborima, odlaže prenos vlasti kako bi se osvetio demokratama zbog ispitivanja legitimiteta izbora 2016. godine, posebno na temu takozvane istrage o „ruskom mešanju“, saopštava Si-En-En.\nOsvetićemo stanovnike grada Barda, okupatori će dobiti adekvatan odgovor na bojnom polju, izjavio je predsednik Azerbejdžana Ilham Alijev nakon saopštenja da su jermenske oružane snage raketirale grad usled čega je 21 civil poginuo.\nRevolucionarna grada: Uskoro još žešća osveta\nIranska Revolucionarna garda, čiji je najugledniji komandant Kasem Sulejmani ubijen prošle nedelje, što je svet na trenutak dovelo na ivicu rata, zapretila je da će uskoro preduzeti „još žešću osvetu“ protiv SAD.\nIran odredio ciljeve, „na nišanu“ 35 meta\nIran namerava da „kazni“ Amerikance gde god se nalazili u domašaju države kako bi se osvetio za ubistvo generala Kasema Sulejmanija, izjavio je komandant Korpusa čuvara Islamske revolucije Golamali Abduhamzeh.\nBaka Džudi Kokran iz Teksasa uspela je da ubije aligatora tri i po metra dugačkog i više od 260 kilograma teškog. Ona kaže da se na taj potez usudila kako bi se osvetila životinji koja joj je pojela konjića.\nKompanija je pokrenula novi program osmišljen da zaštiti podatke korisnika kako bi rešila problem „osvetničke pornografije“.\nMoskva: Ne postoji lična osveta Putina o kojoj piše Klintonova\nNe postoji lična osveta predsednika Rusije Vladimira Putina bivšoj američkoj državnoj sekretarki Hilari Klinton o kojoj je ona pisala u svojim memoarima „Šta se dogodilo“. Ruski lider ne planira da se upozna sa ovim radom, izjavio je portparol Kremlja Dmitrij Peskov.\nSirijski pobunjenici najavili osvetu zbog hemijskog napada u Idlibu\nSirijski pobunjenici, uključujući bivši ogranak Al Kaide, obećali su da će osvetiti smrt više desetina ljudi u napadu za koji se sumnja da je izveden hemijskim oružjem.\nBrat Sirijca El Bakra: Doći ću kao izbeglica da se osvetim\nNakon samoubistva Džabera el Bakra u zatvoru u Lajpcigu, njegov brat u razgovoru za „Dojče vele“ najavljuje „osvetu“ i tužbu protiv nemačke pokrajine Saksonije i kaže da Džaber nije bio terorista, te da je tek u Nemačkoj doživeo „ispiranje mozga“. Nemački medij navodi da je taj „slučaj više nego kontroverzan“.


Sistematski pregledi - Startuj.com | Infostud\nU pauzi od učenja • 26.05.2017. • 2 min\nNakon što se upišete na fakultet, morate znati da redovno učenje i polaganje ispita nije vaša jedina obaveza. Nakon završenih predavanja u prvom semestru prve godine, potrebno je da uradite sistematski pregled.\nUkoliko ste konkurisali za prijem u studentski dom, sistematski pregled morate da uradite najkasnije u prediodu od sedam dana nakon objavljivanja konačne rang liste. Međutim, sistematski pregled koji se obavlja za studentski dom, nije istog tipa kao onaj koji se podrazumeva pre overe semestra. Naime, prilikom sistematskog pregleda prilikom prijema u studentski dom, devojke su u obavezi, nakon date krvi za krvnu analizu(koja je i momcima obavezna), da odu na ginekološki pregled, a potom kod lekara opšte prakse. Momcima je u obavezi, kao što je rečeno, vađenje krvi radi krvne analize i odlazak kod lekara opšte prakse.\nDa biste uspešno uradili vaš sistematski pregled potrebno je da imate izrađenu abonentsku odnosno studentsku karticu. Formular koji bi trebalo da popunite pre izrade abonentske kartice, možete da pruzmete u službi ishrane. Popunjeni formular nosite na fakultetski šalter smera koji ste upisali, a nakon što formular na fakultetu overite, vraćate ga nazad u službu za ishranu, gde će vas fotografisati i tada počinje proces izrade vaše kartice, koju ćete, ukoliko želite, koristiti za uplatu obroka i ishranu u studentskoj menzi.\nKao što je rečeno, posedovanje kartice prilikom sistematskog pregleda je obavezno, jer sistematski pregled koji je neophodan da se obavi prilikom prijema u studentski dom, zavodi se kao obavljen na vašu čipovanu abonentsku karticu.\nRekli smo da se sistematski pregled koji radite prilikom prijema u dom razlikuje od onog koji radite prilikom overe semestra, te je neophodno da ga odradite opet u celosti.\nOsim toga što je od vašeg sistematskog za prijem u dom i sistematskog za overu semestra prošlo minimalno tri meseca, dobra stvar ponovnog obavljanja pregleda jeste što na pregledu neophodnom za overu semestra, pored već navedenih pregleda, odlazite kod stomatologa koji će vam odraditi rutinski pregled, te ukoliko je neophodno, zakazati sledeći. Pored stomatološke provere, vrši se i provera psihološkog stanja studenata, tako što se radi psihološki test, te ukoliko je potrebno, odlazite na razgovor sa psihologom. Ponekad, dok se ne naviknemo na novu sredinu i nove ljude, kao što je to u studentskom životu, potreban nam je razgovor, a najbolje je ako ga obavimo sa stručnim licem.\nZa vaše sistematske preglede potrebno je da imate samo indeks i, kao što je rečeno, studentsku odnosno abonentsku karticu. Za sve ostale preglede koje želite da obavljate u studentskom domu zdravlja, potrebna vam je overena zdravstvena knjižica.


Vesti online / Vesti / Srbija / Kako su Amerikanci sakrili dokumenta o zločinima nad Srbima\n"Zacementiranu predstavu da su Srbi jedini krivci u građanskom ratu u Bosni i Hercegovini moglo bi da razbije formiranje nečeg sličnog Raselovom sudu koji se bavio ratom u Vijetnamu", ocenjuje bivši šef diplomatije SRJ Vladislav Jovanović, povodom činjenice da su dokumenti koji su pominjali srpske žrtve volšebno nestajali.\nIzveštaj o srpskim žrtvama u rejonu Srebrenice, koji je 1993. sačinjen i dostavljen Amerikancima, jedan je od onih koji je vešto zaturen po fiokama UN i tek je nedavno lociran. Tako se u to vreme radilo sa svim dokumentima koji su mogli da koliko-toliko objektivno prikažu rat u Bosni i Hercegovini, kaže bivši ambasador Srbije pri Unesku Darko Tanasković.\nIzveštaj je napravio sociolog Milivoje Bata Ivanišević a te 1993. Tanasković ga odneo u CIA. Ivanišević je, objašnjava ambasador, prikupio podatke o srpskim žrtvama, prevashodno civilnim, u rejonu srednjeg Podrinja, identifikujući precizno radom na terenu i žrtve i počinioce.\n- S obzirom da su vesti o zločinima nad Srbima sistematski prikrivane, smatrali smo da bi bilo veoma korisno da se takav dokument pojavi negde, prevashodno na Zapadu - kaže Tanasković.\nPomogla je poznata novinarka Nora Belov, koja je u nastojanju da Zapad stekne pravu sliku o zbivanjima u BiH, obezbedila da dokument bude preveden na engleski a da Tanasković u svojstvu specijalnog izaslanika tadašnjeg predsednika SRJ Dobrice Ćosića ode u Vašington da ga predoči Amerikancima.\nTanasković se priseća kako je u Stejt departmentu imao vrlo neprijatan razgovor sa budućim ambasadorom SAD u Hrvatskoj Piterom Galbrajtom, ali je odbila da ga primi savetnica predsednika Bila Klintona En Volker. Nora Belov se tada požalila na jednom prijem tadašnjem šefu CIA Džejmsu Vulziju, pa je Tanasković dobio priliku da u sedištu CIA predstavi taj izveštaj.\n- U Lengliju su me primila dvojica službenika, koji su rekli da je to najbolje urađen izveštaj o civilnim žrtvama sa prostora bivše Jugoslavije ali su dodali svoj politički komentar: Vi verovatno nemate iluzije da ovo može promeniti sliku jer karte su podeljene, vaše karte su bez aduta u ovom trenutku. Međutim, ako želite, vi to ostavite kod nas pa jednoga dana - ko zna za šta se ovo može upotrebiti - priča Tanasković.\n* "Vašington želi da ostavi utisak da se sami dogovaramo" (VIDEO)\n* Manter: Iznenađuje me da stav SAD o Kosovu iznenađuje Srbe\n* "Amerikanci hoće da uklone sve tragove Rezolucije 1244"\nBivši šef diplomatije SRJ Vladislav Jovanović siguran je da je tadašnji ambasador naše zemlje pri UN dobio nalog da taj tekst preda Generalnom sekretarijatu UN s molbom da se distribuira članovima Saveta bezbednosti.\n- To je redovan postupak u takvim situacijama, pogotovu kad se radi o značajnim dokumentima. Kako sam obavešten, taj izveštaj je poslat ali je dremao u fiokama skoro dve godine da bi bio objavljen negde krajem 1995. kada je Dejtonski sporazum bio pri kraju. To je metod koji su pobednici u Hladnom ratu uveliko praktikovali kada su se odnosili prema srpskom faktoru uopšte i prema Srbiji od početka jugoslovenske krize a naročito tokom sukoba u Hrvatskoj i BiH - obrazlaže Jovanović, dodajući da je reč o metodu selekcije informacija i sabotaže, koji su kolonijalističke sile razvile za pokorene narode.\nUpitan može li dokument koji je u međuvremenu pronađen biti iskorišćen u nastavku suđenja ratnom komandantu muslimanskih snaga u Srebrenici Naseru Oriću, Tanasković kaže da se tu malo šta može očekivati, ukoliko se ne donese politička odluka da bi trebalo da bude osuđen i neko od tamošnjih muslimana.\n- Na Kosovu i Metohiji imamo eklatantne primere ljudi nad kojima vise optužbe za strašne zločine, a oni se danas tretiraju kao političari od ugleda. Nema dokumenta koji bi nešto promenio, ali je svakako dobro da se ta građa pronađe na moralnom planu, a možda i političkom, ako se okolnosti promene - a one se u svetu menjaju - konstatuje ambasador.\nNa pitanje šta dalje, sada kad je dokument lociran u zgradi na Ist riveru, Vladislav Jovanović kaže da bi prvo UN morale da tu informaciju objave u svojim redovnim službenim spisima, pa da ona zatim cirkuliše po svetu. Zatim bi Srbija trebalo da predstavi istinu o jugoslovenskoj krizi, suprotstavljajući je onoj istini koju je Zapad nametnuo.\nJedna od ideja, koju je svojevremeno izneo Milorad Dodik, predsednik Republike Srpske i pobednik u trci za srpskog člana Predsedništva BiH, jeste sazivanje međunarodnog skupa eksperata, na kom bi se objektivno sagledali događaji 90-ih godina u BiH. Jovanović podseća da je nešto slično već urađeno u vezi s ratom u Vijetnamu, kada je formiran tzv. Raselov sud, s ciljem da se utvrdi objektivna istina.\n- On je imao samo moralno dejstvo na širu svetsku javnost, nije bog zna kako uticao, ali je na neki način naterao Ameriku da ubrza kraj tom ratu. Ta međunarodna ekspertska konferencija bi mogla eventualno da odigra ulogu tog Raselovog suda, da malo razvodni tu cementiranu predstavu da smo mi jedini krivci jer u jednom građanskom ratu ne može biti nevinih. To što su hteli da stvore sliku o žrtvama i jedinom krivcu i po logici i po činjenicama istorijskim, ne može da se odbrani - uveren je Jovanović.\nOn predlaže da se prava ocena tog građanskog rata poveže i sa činjenicom da Srbi u BiH i Srbija uopšte nisu ni hteli rat, jer su pristali na kantonalno uređenu nezavisnu BiH, ali, podseća, nije pristao lider Bošnjaka Alija Izetbegović i nije pristala Amerika.\n- Nekome je znači odgovaralo da se pitanje nezavisnosti BiH reši drugim putem, ne mirnim nego ratnim, i iz tog rata su izašle razne nesreće, uključujući i Srebrenicu, Podrinje. Ta prava istina bi mogla da ispravi veštačku predstavu o ratu u BiH, a kroz to i da umanji značaja i težina onog što su oni izveli uključujući i presudu Haškog tribunala o navodnom genocidu - kaže Jovanović.\nPrema oceni Darka Tanaskovića, budući da postoje realne šanse da nekom od kosovskih Albanaca bude suđeno za zločine na KiM, to bi moglo da ima posredan uticaj na jačanje svesti o tome da je velika laž prekrila i rat u BiH.\nSRBIJA Aktivne mere Zapada za uništenje Srba i Srbije\nSRBIJA Haradinaj traži još vremena za odgovor Americi\nSRBIJA SAD među najvernijim kupcima srpskog naoružanja


Elektronika Archives - Page 30 of 30 - 4SMT.hr\nSVETSKI AUTO GIGANT STIŽE U NOVI SAD\nKompanija “Lear”, globalni lider u industriji automobilskih komponenti, otvoriće pogon u radnoj zoni “Sever 4” u Novom Sadu, najverovatnije u februaru i zaposliće više od 2.000 ljudi. Kompanija\nWI-FI NAS PREPOZNAJE KROZ ZIDOVE\nIstraživači na Massachusetts Institute of Technology (MIT) sa katedre za računarske nauke i veštačku inteligenciju su u svojoj laboratoriji razvili sistem koji može da identifikuje ljude kroz zidove,\nKorporacija Seiko Epson razvila je mali ali i vrlo stabilan atomski oscilator pod oznakom AO6860LAN, koji je namenjen za razvoj telekomunikacijskih mreža i za industrijsku upotrebu. Kako je\nODEĆA KOJU NOSIMO USKORO MOŽE BITI I DISPLEJ\nIstraživači iz Centra Holst, IMEC i CMST (IMEC-ova partnerska laboratorija pri belgijskom Univerzitetu Ghent) predstavili su svetu prvi rastegljivi i fleksibilni tankoslojni tranzistor (TFT) koji pokreće LED displej\nČIPOVI SA “OTISKOM PRSTA” U BORBI PROTIV FALSIFIKATA\nPoznata je činjenica da ne postoje dva ista ljudska otiska prsta. Upravo zbog toga ih policija često koristi kao dokaz koji ih može odvesti do osumnjičenog koji je\nSTIŽU NOVI POBOLJŠANI ORGANSKI TRANZISTORI\nPrema najavama naučnika i istraživača sa Univerziteta Amherst u Masačusetsu (SAD), uskoro bi moglo doći do revolucije u proizvodnji i primeni tranzistora. Naime, skupi i tvrdi silicijumski tranzistori\nNAJJEFTINIJA ELEKTRONIKA PRODAJE SE U POLJSKOJ I ČEŠKOJ\nPrema izveštaju Evropske agencije za statistiku – Eurostat, Češka Republika ima najjeftinije elektronske uređaje i kompletnu elektroniku. Češka deli prvo mesto sa Poljskom, i to sa 85 procenata


Samsung predstavlja najnovije kucne aparate na Euro Cucina 2018 u Milanu Samsung predstavlja najnovije kucne aparate na Euro Cucina 2018 u Milanu – Personal magazin\nKompanija Samsung najavila je svoje prvo učešće na sajmu koji se održava svake dve godine u Milanu – EuroCucina 2018. Učešće na sajmu ima za cilj da podigne imidž i ugled kompanije među korisnicima u regionu sa proizvodima koji stvaraju stvarne razlike u životima potrošača.\n„Izuzetno nam je drago što prvi put predstavljamo naše najnovije uređaje na sajmu EuroCucina u Milanu“, izjavio je BK Kang, izvršni potpredsednik u kompaniji Samsung Electronics, direktor globalne prodaje i marketinga u Sektoru poslovanja digitalnim kućnim aparatima. „Nadamo se da će naše učešće na sajmu EuroCucina pokazati našu predanost stvaranju inovativnih kućnih aparata“.\nDual Cook Flex takođe olakšava pripremu više jela uz pomoć Dual Cook sistema. Korisnici mogu postaviti dve različite temperature i vreme neophodno za kuvanje za svaki deo kako bi se postigao najbolji mogući ukus hrane tokom istovremenog kuvanja. Dual Cook takođe sprečava mešanje mirisa između dva dela, osiguravajući ekonomičnije rezultate kuvanja. Dajući mogućnost korišćenja samo gornjeg dela, Dual Cook povećava i energetsku efikasnost skraćujući vreme prethodnog zagrevanja i ukupne potrošnje energije .\nSamsung predstavlja najnovije kucne aparate na Euro Cucina 2018 u Milanu was last modified: April 18th, 2018 by Redakcija


Back TURIZAM TURISTIČKE ORGANIZACIJE Apel ujedinjenih radnika turističke privrede\nutorak, 01 septembar 2020 08:36\n- Organizator sinhronizovane akcije održane u utorak, između 11:00 i 13:00 u Beogradu, Novom Sadu, Nišu, Kragujevcu, sa jedinstvenim protokolima u sva četiri grada, sa istovetnim izjavama i usaglašenim zajedničkim stavovima je Nacionalna asocijacija turističkih agencija - YUTA, predvođena direktorom Aleksandrom Seničićem. Mi turistički radnici najvećih gradova u našoj državi, kao predstavnici ove divne profesije, na ovaj način izražavamo podršku ovoj inicijativi - objasnio je Dragan Marčeta, direktor i vlasnik ugledne novosadske Turističke agencije „Magelan“.\nSuština zahteva u pet tačaka, formulisanih Apelom za pomoć, između ostalog odnosi se na ispunjenje sledećih mera:\n- Isplatu bruto minimalnih ličnih dohodaka u narednih šest meseci;\n- Otpis obaveza po osnovu poreza i doprinosa za prva tri meseca opšte pomoći privredi;\n- Moratorijum na obaveze prema finansijskim institucijama u nerednih devet meseci;\n- Dodatna sredstva samo za sektor turizma i transporta u Fondu za Razvoj Republike Srbije, sa ubrzanom procedurom odobravanja i isplate kredita;\n- Odlaganje obaveza plaćanja poreza na imovinu preduzeća i poreza na dobit preduzeća u vremenu trajanja vanrednih okolonosti.\nOvaj Apel iz Novog Sada uputilo je oko 140 turističkih radnika predvođenih licenciranim vodičima, koji su otkivajući malo poznate fragmente vezane za gradske znamenitosti, povele svoje kolege opskrbljene rekvizitima karakterističnim za putnike (koferima, šeširima) i belim majicama sa natpisom „Sačuvajmo turizam“.\nJasnom porukom da ne traže od državnih organa da nešto dobiju već priliku da zarade, zaustavili su se na centralnom gradskom trgu, gde je pročitan Apel za pomoć i izražena nada da će se i njihove profesije naći na listi Vladinih mera.


Proučavajući godinama zvukove koje prave orangutani, jedni od naših najbližih rođaka, naučnici iz Velike Britanije tvrde da su otkrili poreklo ljudskog govora.\nAdriano Rejs i Lameira i njegovi saradnici sa Univerziteta u Daramu snimili su i analizirali oko 5.000 zvukova sličnih zvuku coktanja ili zvuku poljupca, koje orangutani proizvode usnama. Prema rečima ovog naučnika, orangutani kombinuju ove zvukove slične našim suglasnicima kako bi preneli različite poruke. Lameira tvrdi da ovi zvukovi mogu da nam pomognu da shvatimo kako su naši preci sastavili prvu reč. Rezultati ove studije objavljeni su u časopisu Nature Human Behaviour.\nLameira objašnjava: „Ljudski jezik je vrlo napredan i složen. Glasovima možemo da prenesemo skoro svaku informaciju. Zbog toga smatramo da su reči možda nastale od neke vrste ʼosnovnog prethodnikaʼ reči kako bi se prenele složenije poruke. U suštini, posmatrali smo glasovni sistem orangutana kao vremensku mašinu koja nas vodi do epohe u kojoj su naši preci upotrebljavali ʼprethodnikeʼ onoga što mi danas nazivamo konsonantima i vokalima“.\nGrupa naučnika je posebno proučavala ove zvukove, jer nastanak većine konsonanata (kao što su, na primer, /p/, /t/ i /k/) više zavisi od pomeranja usana, jezika i vilice, nego od samog glasa. „Ovi zvukovi ne zahtevaju korišćenje glasnih žica, tako da su sa akustičkog i artikulatornog stanovišta kao konsonanti“, objašnjava Lameira.\nU odnosu na istraživanja o oglašavanju primata glasovima sličnim vokalima, proučavanje uloge konsonanta u evoluciji jezika je mnogo teže, smatraju naučnici. Međutim, prema rečima Serdža Viča, istraživača sa Univerziteta u Liverpulu i glavnog tvorca ove studije, konsonanti su kao osnovni „blokovi za zidanje“ u evoluciji jezika. „Većina ljudskih jezika ima više konsonanata od vokala, a što je više ʼblokova za zidanjeʼ, to je više kombinacija koje se mogu stvoriti“, tvrdi Vič.\nNaučnici su snimili i analizirali 4.486 zvukova, koje je proizvelo 48 orangutana sa četiri različita životinjska staništa. Nakon preslušavanja hiljada i hiljada snimaka, utvrdili su da životinje pridaju ovim zvukovima različita značenja. Naučnici su ovo uporedili sa našim korišćenjem više reči za isti pojam, kao na primer kada kažemo kola, auto ili vozilo: „Orangutani kao da žele da se uvere u to da je poruka preneta, pa zato jednu stvar kažu više puta na drugačiji način“.\nFOTO: Tamo i ovde\nStudija pokazuje da bi, umesto napora da stvorimo složenije reči, ovaj „višak“ – stvaranje različitih zvukova koji imaju isto značenje, kako bi se naglasila poruka – mogao da bude taj koji je potpomogao bržu evoluciju jezika. „Ovo je jedan od načina da se osigura da ne dođe do nesporazuma, kao kod igre gluvih telefona“, zaključuje Lameira.\nPrevela Aleksandra Petrović Aleksandra, večni borac za pravdu i slobodu\nTajna spavanja postaje sve dublja. Nedavno slučajno otkriće grupe studenata dovelo ih je do zaključka da meduze spavaju. Prilično je izuzetno otkriće...\nVrdnik: Od obuke do pozorišta na otvorenom\nCentar za rad sa decom, mladima i porodicom „Vrdničak" uključen je u edukacije o veštinama prikupljanja sredstava, sa namerom da kroz različite aktivn...\nZnaš da posle 2006. nikada više neće doći u Beograd. Imali smo svoju priliku i propustili smo je. Sv...\nHumani mesec na Filozofskom fakultetu\nDobrotvorna akcija prikupljanja pomoći u okviru projekta „Humani mesec“ biće održana od 19. do 21. decembra u holu Filozofskog fakulteta u Beogradu. ...\nBeograd: Posetite izložbu Barbare Morel!\nIzložba slika „Fantazija stvaranja“ Barbare Morel biće otvorena u nedelju, 16. juna u Klubu Narodnog...


NBS: Obezbedili smo monetarnu i finansijsku stabilnost - Ekonomske Vesti\nNBS: Obezbedili smo monetarnu i finansijsku stabilnost\n27. okt. 2014 Luka Matić Narodna banka Srbije, NBS\nNarodna banka Srbije saopštila je da je u 2013. godini povećala devizne rezerve za 180 miliona evra, kupila tonu zlata, održala stabilan kurs i najnižu inflaciju u poslednjih 50 godina, a u vezi sa finansijskim izveštajem po kojem je tu godinu završila sa 44,2 milijarde dinara u minusu.\n„U uslovima opšte ekonomske nesigurnosti na svetskom nivou i izostanka mera fiskalne konsolidacije u zemlji Narodna banka Srbije je uspela, ne samo da očuva, nego i poveća devizne rezerve, rezerve u zlatu, da plati porez na dobit pravnih lica (za nedobitne organizacije), očuva stabilan kurs i inflaciju svede na istorijski minimum. Smatramo da je naša dužnost da ispunimo svoju zakonsku obavezu, da obezbedimo monetarnu i finansijsku stabilnost u zemlji, što je u 2013. godini uspešno i ostvareno“, saopštila je centralna banka.\nOni su dodali da je jedan od njihovih prioriteta bilo sprečavanje malverzacija i zarade pojedinih intersenih grupa na promenama kursa, „što je bio slučaj pre 2012. godine“, kao i obezbeđivanje stabilnosti cena kako se ne bi dozvolilo da se ponovi situaciju „koju smo zatekli po dolasku u Narodnu banku Srbije, a to je rekordna inflacija u Evropi i potrošena milijarda i tri stotine pedeset miliona evra deviznih rezervi“.\n„Naš finansijski rezultat, koji će biti pokriven iz naših tehničkih rezervi, ni na koji način ne predstavlja opterećenje za poreske obveznike u Srbiji, ali nagle promene kursa i visoka inflacija su nešto što bi svaki građanin Srbije osetio na svom standardu i kućnom budžetu. Zbog toga smo uvereni da dosadašnji rezultati opravdavaju troškove jer su učinili da izostanu izdaci koje bi imali privreda, stanovništvo i država da oni nisu ostvareni“, ističe NBS.\nInstitucija koju od avgusta 2012. godine vodi Jorgovanka Tabaković ističe i da do avgusta 2012. nije Vladi uplatila ni jedan dinar kamate na budžetska sredstva, iako je bila u obavezi da to čini mesečno, da je rast cena iznosio preko 12%, a kurs uz enormno trošenje deviznih rezervi oscilirao tako da ni privreda ni stanovništvo nisu mogli predvideti koliki će im biti prihodi, odnosno rashodi sledećeg meseca.\n„Stabilnost kursa, cena, ukupnog finansijskog sistema i makroekonomskog okruženja je od izuzetnog značaja za svakog građanina koji plaća ratu u evrima, preduzeće koje vraća kredit, investitora koji planira da ulaže, međunarodne finansijske institucije sa kojima sklapamo aranžmane i čije percepcije utiču na naš rejting na globalnom ekonomskom planu. Zbog toga smatramo da je cena te stabilnosti potpuno opravdana, naročito jer ne košta naše građane, koji bi da je ta stabilnost izostala trepeli velike troškove“, zaključuje se u saopštenju NBS.\n← Za četiri miliona Rusa zabrana putovanja u inostranstvo\nFalon: Stop imigrantima →\nReferentna kamatna stopa zadržana na 8 odsto\n12. feb. 2015 Luka Matić Komentari su isključeni na Referentna kamatna stopa zadržana na 8 odsto


Panović i Krstić novi članovi Upravnog odbora RTS - Dijalog.net\nNaslovna Vesti Srbija Panović i Krstić novi članovi Upravnog odbora RTS\nPostavljeno 2. October 2017.\nBeograd, 02. oktobar 2017. – Savet Regulatornog tela za elektronske medije (REM) izabrao je na sednici Zorana Panovića i Nebojšu Krstića za članove Upravnog odbora Radio-televizije Srbije (RTS), prenelo je Udruženje novinara Srbije (UNS).\nPanović je do sredine prošle godine bio glavni i odgovorni urednik lista "Danas", čiji je sada kolumnista, a stalni je kolumnista "Nedeljnika" i programski koordinator istraživačko-izdavačkog centra Demostat.\nPanović je UNS-u rekao da će se kao član Upravnog odbora zalagati za to da "RTS postane mesto društvenog dijaloga, mesto gde će svi relevantni akteri razgovarati o društvenoj situaciji, kako bi se spustile tenzije koje u Srbiji postoje".\n"Voleo bih da vidim da se sve političke partije, predstavnici institucija, civilnog društva, svi relevantni akteri u društvu tu nađu i vode dijalog, to je po meni osnovna funkcija javnog servisa. Takođe, zalagaću se da programi RTS-a koji to nisu, budu kvalitetniji, a oni koji jesu, ostanu takvi", rekao je Panović UNS-u.\nPrethodno Pašalić: Ove godine 3.000 pritužbi građana na vlast\nSledeće Panović: Javni servis da bude mesto za društvenu debatu\nTop Tags Društvo mladi Vlada Republike Srbije evropske integracije lokalna samouprava Evropska unija Evropska komisija konkurs vladavina prava Civilno društvo Srbija i Evropska unija mediji istraživanje OCD ljudska prava


► Novaković: Novi Sad pretvaraju u grad betona, nereda i haosa\n"To nije ništa drugo do direktno betoniranje izvora zdravog i čistog vazduha i indirektno narušavanje kvaliteta života svih građana koji žive u tom delu grada", saopštio je Novaković i dodao da poslednjih godina "svedočimo nemilosrdnom uništavanju zelenila u Novom Sadu u korist par investitora bliskih vlasti".\nPrema njegovim rečima, Novi Sad poprima izgled gradilišta na kom se gradi bez ikakvog reda i plana, i još malo čim opravdava naziv Evropske prestonice kulture.\n"Evropski standardi nalažu da je minimum 20 odsto površine grada prekriveno zelenim površinama, a taj procenat u Novom Sadu je svega četri odsto. To je činjenica koje bi sve nas trebala da zabrine i da nipošto ćutke ne posmatramo uništavanje zelenih površina u kojima odveć oskudevamo", naveo je Novaković.\nMiloš Vučević i uprava grada Novog Sada tenderom traže firmu koja će zelene površine na Bulevaru Evrope pretvoriti u parking za više od 200 automobila.\nUprava za građevinsko zemljište i investicije kao razlog tome navela je da postojeći kapaciteti „ne zadovoljavaju potrebe stanovnika“.\nNovaković smatra da je posebno važno proširivati zelene površine upravo u naseljima u kojima je saobraćajnica u neposrednoj blizini stambenih zgrada koje su gotovo okovane betonom.\n"Najgore moguće rešenje koje je Gradska uprava mogla da donese je upravo da se zelene površine dodatno narušavaju čime su još jednom pokazali svoju neodgovornost prema građanima Novog Sada", naveo je Borislav Novaković.\nU centru Novog Sada se i večeras, treći dan zaredom, okupio veći broj građana na protestu protiv aktuelnog režima a učesnici skupa su oko 19 časova krenuli u šetnju gradskim ulicama.


17. jul : Nadlanu.com\nObjavljeno 16. jul 2008. / 00:00:00\n1453 - U bici kod Kastijona Francuzi su postigli odlučujuću pobedu nad Englezima, koja je dovela do okončanja Stogodišnjeg rata.\n1968 - U Iraku je oborena vlada Abdula Arefa, a na vlast je došlo desno krilo BAAS partije. Predsednik republike, a kasnije i vlade postao je general Ahmed Hasan al-Bakr (Hassan).\n1996 - Američki putnički avion "Boing 747" na liniji Njujork-Pariz ekplodirao je iznad Atlantskog okeana, nakon što je poleteo sa aerodroma "Kenedi". Poginulo je svih 230 putnika i članova posade.\n2002 - Umro je Jozef (Joseph) Luns (90) komandant Zapadne alijanse sa najdužim stažom na toj funkciji. Luns, bivši ministar inostranih poslova Holandije, imenovan je za generalnog sekretara NATO u oktobru 1971, za vreme hladnog rata. Tu dužnost napustio je 1984. godine.\n2003 - U Americi je umrla "kraljica salse", pevačica kubanskog poreklaSelija Kruz (79). Kubu je napustila uoči dolaska Fidela Kastra na vlast i nastanila se u SAD, a povratak na karipsko ostrvo joj nikad nije dozvoljen. Odigrala je ključnu ulogu u promovisanju kubanske muzike, snimila 70 albuma i pet puta dobila nagradu Gremi, najznačajnije američko priznanje za muziku.


Tražena hitna smena predsednika Rukometnog saveza Srbije Božidara Djurkovića\nBeta 24. marta 2018. 13:55\nRegionalni rukometni savez Kosova i Metohije tražio je danas hitnu smenu predsednika Rukometnog saveza Srbije Božidara Djurkovića.\n„Zbog velikih posledica koje su nastupile, a mogle su biti mnogo veće po državu i rukometni sport, zahtevamo bezuslovnu i hitnu smenu Božidara Djurkovića, kao i da se raspusti skupština (saveza) i svih njenih organa“, navodi se u pismu RSKiM.\nTa organizacija je u pismu upućenom predsedniku i premijeru države, ministru unutrašnjih poslova, ministarstvu za sport i omladinu i Kancelariji za Kosovo i Metohiju, iznela da očekuje hitnu reakciju i podršku oko stava, u cilju da se taj sport „vrati na stare staze slave po čemu je bio prepoznatljiv u svetu“, kao jedan od najtrofejnijih.\n„Vaša odluka je u potpunosti u skladu sa našim stavovima iznetim u javnosti, sa načinom na koji je Rukometni savez Srbije prihvatio način igranje ovog turnira, a koji nije u skladu sa Ustavom i zakonom Srbije kao i politikom našeg državnog rukovodstva“, dodaje se.\nTakodje, piše da je bilo nepojmljivo da se RSS na čelu sa Djurkovićem „ogluši na interes celokupnog srpskog naroda“.


Vesti: Da li Makron ima autoritet da obnovi dijalog Beograda i Prištine? (video) - Sputnjik Srbija\n23:18 26 Januar 2020\nVesti: Da li Makron ima autoritet da obnovi dijalog Beograda i Prištine? (video)\n13:29 16.07.2019 (osveženo 13:38 16.07.2019) Preuzmite kraći link\nMakron planira sledeći sastanak Beograda i Prištine najverovatnije u septembru. Turska namerava da postavi S400 nedaleko od spornog nalazišta u ekonomskoj zoni Kipra. Ukinuta osuđujuća presuda za ubistva i mučenje civila Srba i Hrvata tokom rata u BiH u logoru „Silos“, nadležni tvrde da je u pitanju dopuna predmeta, zbog propusta u nekim segmentima. Koji je zadatak Orbitalne opservatorije „Spektar-Rendgen-Gama“ koja je uspešno lansirana sa kosmodroma „Bajkonur“?


Dobra knjiga - Političke stranke u Evropskoj uniji - Politika, publicistika -\nCena : 1.580,00 RSD\n"Knjiga Političke stranke u Evropskoj uniji autora dr Zorana Čupića predstavlja dragoceno štivo kako za akademske i druge eksperte koji se bave Evropskom unijom, tako i za širu javnost." - Dr Vukašin Pavlović, profesor emeritus\nKnjiga je pisana ozbiljno, argumentovano, dakle neostrašćeno uz to i preciznim, jasnim i elegantnim, na momente čah duhovitim stilom, što je krajnje retko za ovu „sumornu” tematiku." - prof. dr Zoran Stojiljković\n"Knjiga Zorana Čupića Političke stranke u Evropskoj uniji pred-stavlja vredan istraživački poduhvat. U našoj sve obimnijoj literaturi o Evropskoj uniji ovo je pionirski rad. Izbor teme i njen rezultat značajniji su stoga što je pitanje delovanja stranaka u EU sistemski važno za njeno funkcionisanje. To pitanje najuže je povezano s pitanjem o tome da li Unija sadrži demokratski karakter ili bar potencijal […]\nZnačaj i doprinos ovog rukopisa sadržani su u uspešnoj analizi i na njoj izgrađenom objašnjenju jednog fenomena koji prožima čitav institucionalni poredak Evropske unije. Zoran Čupić pokazao je da nisu samo izbori za EP, kada je uloga stranaka vidljiva, mesto ispoljavanja njihove uloge već je to, čak i više i značajnije, i fino tkanje političkih tokova u procesu donošenja, sprovođenja i posebno kontrole osnovnih političkih odluka koje direktno utiču na život građana Unije. Ali, i više od toga, autor se upustio u dragocenu analizu sistemskih slabosti, obuhvatajući i sam stranački sistem u Uniji, koje sprečavaju puni doprinos stranaka rastu demokratskog karaktera ove nadnacionalne zajednice." - prof. dr Slobodan Samardžić\nAutor: Zoran I. Čupić


Tole Karadžić: Siniša Mihajlović je garant uspeha! : Nadlanu.com\nTole Karadžić: Siniša Mihajlović je garant uspeha!\nObjavljeno 13. nov 2013. / 08:51:50\n"Po mom mišljenju, Mihajlović je uradio mnogo dobrih stvari u dosadašnjem radu, pogotovo na stvaranju novog tima. Napravio je reprezentaciju koja na čelu s njim ima svetlu budućnost i ne verujem da bi neko, ko bi ga eventualno nasledio, nešto bitno menjao u izboru igrača. Siniša je garant uspeha", izjavio je Karadžić za današnje izdanje Večernjih novosti.\nOn je dodao da ga ne brinu najave italijanskih medija da bi Mihajlović mogao da preuzme Sampdoriju ili Lacio.\n"Neće Mihajlović otići sa kormila reprezentacije tek tako. Mislim da postoji volja većine da on ostane selektor, ali ne bih voleo da prejudiciram takav rasplet. Za dve nedelje donećemo odluku o Mihajloviću", kazao je Karadžić.\nSelektor državnog tima ranije je istakao da će nastaviti posao ukoliko Karadžić ostane na mestu predsednika FSS.\n"Da sačekamo da prođu ove dve utakmice, pa ćemo rešavati sva tekuća pitanja, kako ona vezana za selektora, tako i za moja. Uglavnom, javnosti neće biti dosadno u decembru", poručio je Karadžić za Novosti.\nReprezentacija Srbije u petak će u Dubaiju odigrati prijatejsku utakmicu protiv Rusije, a četiri dana kasnije u Užicu sastaje se "novinarskom selekcijom".